Diari Oficial de la Generalitat Valenciana


Sumari del DOGV 5790, del 23-06-2008 (2008/7764)

ORDE de 19 de maig de 2008, de la Conselleria d'Educació, per la qual es regulen els programes de qualificació professional inicial en la Comunitat Valenciana.
---------------------------------------------------------------------------------------------------------------------------------------------------------------

### Dades del document

Número de DOGV
:   5790

Data del DOGV
:   23-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7764


Data del document
:   19-05-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ensenyament secundari
    * ensenyament professional
    * política educativa
    * centre d'ensenyament
    * legislació
    * reforma de l'ensenyament
    * legislació escolar

ORDE de 19 de maig de 2008, de la Conselleria d'Educació, per la qual es regulen els programes de qualificació professional inicial en la Comunitat Valenciana. [2008/7764]  
La Constitució espanyola assenyala en l'article 9.2 que correspon als poders públics promoure les condicions perquè la llibertat i la igualtat de l'individu i dels grups en què s'integra siguen reals i efectives; remoure els obstacles que impedisquen o dificulten la seua plenitud i facilitar la participació de tots els ciutadans en la vida política, econòmica, cultural i social. Així mateix, en l'article 27.1 establix el dret que tots els ciutadans tenen a l'educació i, en l'article 40, que els poders públics fomentaran una política que garantisca la formació i la readaptació professionals com a instrument d'essencial importància per a fer realitat, junt amb altres elements econòmics i normatius, el dret al treball. De la mateixa manera, la qualificació professional en tots els seus nivells contribuïx a l'elevació i millora en la qualitat de vida de les persones i al foment de l'ocupació.   
La llei 5/2002 de 19 de juny, de les Qualificacions i de la Formació Professional (BOE núm. 147, de 20.06.2002) té com a objecte l'ordenació d'un sistema integral de formació professional, qualificacions i acreditació, que responga amb eficàcia i transparència a les demandes socials i econòmiques a través de les diverses modalitats formatives, afavorint la inserció laboral i la formació al llarg de la vida.  
El Reial Decret 1128/2003, de 5 de setembre (BOE núm. 223, de 17.09.2003) modificat pel Reial Decret 1416/2005, de 25 de novembre (BOE núm. 289, de 3.12.2005) regula el Catàleg Nacional de Qualificacions Professionals a fi de possibilitar la integració de les ofertes de formació professional i les demandes del sistema productiu i s'organitza en nivells, atenent a la competència professional requerida per les activitats productives amb criteris de coneixements, iniciativa, autonomia, responsabilitat i complexitat, entre altres, de l'activitat a desenrotllar.  
En l'annex II del mencionat Reial Decret es definix el nivell 1 com la competència en un conjunt d'activitats de treball relativament simples corresponents a processos normalitzats, sent els coneixements teòrics i les capacitats pràctiques a aplicar limitats.  
El Pla Valencià de Formació Professional, aprovat pel Consell de la Generalitat Valenciana el 15 d'octubre de 2002, proposa la creació de noves oportunitats formatives per a donar resposta a les motivacions, aptituds i característiques dels jóvens amb especials dificultats d'inserció laboral que finalitzen l'Educació Secundària Obligatòria sense obtindre titulació.  
La Llei Orgànica d'Educació 2/2006, de 3 de maig (BOE núm. 106, de 4.05.2006) establix en l'apartat 1 de l'article 30 que correspon a les administracions educatives organitzar els programes de qualificació professional inicial, i en l'apartat 6 del mateix precepte que correspon a les administracions educatives regular els programes de qualificació professional inicial.  
L'article 14 del Reial Decret 1631/2006, de 29 de desembre, pel qual s'establixen les ensenyances mínimes corresponents a l'Educació Secundària Obligatòria, completa, en certa manera, el que indica la LOE en relació amb els programes de qualificació professional inicial.  
El Decret 112/2007, de 20 de juliol (DOCV núm. 5562, de 24.07.2007) pel qual s'establix el currículum de l'Educació Secundària Obligatòria a la Comunitat Valenciana indica en l'article 14.1 que la conselleria competent en matèria d'educació organitzarà i regularà els programes de qualificació professional inicial i establirà els procediments i criteris d'avaluació, promoció i obtenció del títol de Graduat en Educació Secundària Obligatòria, d'acord amb el que se establix respecte d'això en l'article 30 de la Llei Orgànica d'Educació 2/2006, de 3 de maig, i en el 14.2 assenyala que els programes de qualificació professional inicial hauran de respondre a un perfil professional expressat a través de la competència general, les competències personals, socials i professionals, i la relació de qualificacions professionals i, si és el cas, unitats de competència de nivell 1 del Catàleg Nacional de Qualificacions Professionals incloses en el programa.  
Per tant, és responsabilitat dels poders públics afavorir una varietat d'ofertes formatives adaptades a la diversitat de l'alumnat i que constituïsquen un mitjà eficaç per a l'adquisició de competències qualificadores per a les posteriors etapes educatives, formatives o laborals.  
Per tot això, de conformitat amb el dictamen del Consell Valencià de Formació Professional i en virtut de les competències conferides per l'article 28.e) de la Llei 5/1983, de 30 de desembre del Consell,   
ORDENE  
Article 1. Objecte i àmbit  
La present orde té com a objecte regular els programes de qualificació professional inicial que es desenrotllen en l'àmbit territorial de la Comunitat Valenciana.   
Article 2. Finalitat  
Els programes de qualificació professional inicial constituïxen una oferta formativa bàsica, adaptada a les necessitats específiques de l'alumnat que, o bé corre el risc d'abandonar l'ensenyança reglada, o bé ja ho ha fet sense haver aconseguit els objectius previstos en l'Educació Secundària Obligatòria i tenen una triple finalitat:   
a) Professionalitzadora: aconseguir una qualificació de nivell 1 del Catàleg Nacional de Qualificacions Professionals.  
b) Finalitat madurativa: afavorir el desenrotllament positiu i la maduració dels jóvens per mitjà d'un clima educatiu de suport i orientació.  
c) Finalitat propedèutica: completar la formació bàsica per a possibilitar l'accés als cicles formatius de grau mitjà o, si és el cas, l'obtenció del títol de Graduat en Educació Secundària.  
Article 3. Objectius  
Els objectius generals dels programes de qualificació professional inicial són els següents:   
1. Desenrotllar capacitats i destreses suficients perquè l'alumnat aconseguisca les competències professionals pròpies d'una qualificació de nivell 1, d'acord amb el Catàleg Nacional de Qualificacions Professionals i tinguen la possibilitat d'una inserció sociolaboral satisfactòria d'acord amb les seues possibilitats i expectatives personals.  
2. Refermar la seua maduresa personal i el seu nivell d'empleabilitat, per mitjà de l'adquisició d'hàbits i capacitats que els permeten desenrotllar un projecte de vida personal, social i professional satisfactori, així com escometre la busca activa d'ocupació i la promoció personal per mitjà d'un aprenentatge autònom.  
3. Aconseguir que els alumnes es reconeguen a ells mateixos com a persones valuoses capaces d'aprendre i treballar amb els altres.  
4. Possibilitar la seua experiència i formació en centres de treball com a persones responsables, posseïdores de actituds i hàbits, tant de seguretat laboral com de respecte al medi ambient, en l'exercici real de la seua qualificació professional.  
5. Refermar les competències pròpies de la formació bàsica de l'educació secundària obligatòria, amb l'objecte de facilitar als alumnes la seua transició des del sistema educatiu al món laboral i, si és procedent, proporcionar-los la possibilitat d'obtindre el títol corresponent, fomentant, en tot cas, una bona disposició en ells cap a la formació permanent i la prossecució d'estudis per les vies previstes en la legislació vigent.  
Article 4. Destinataris i condicions d'accés  
1. Podran accedir als programes de qualificació professional inicial, en qualsevol de les seues modalitats, jóvens majors de 16 anys, complits fins al 31 de desembre de l'any de l'inici del programa, que no hagen obtingut el títol de Graduat en Educació Secundària Obligatòria.  
2. Per als programes de la modalitat d'aula i aula polivalent la dita edat podrà reduir-se a 15 anys per a aquells alumnes que, una vegada cursat segon d'Educació Secundària Obligatòria, no estiguen en condicions de promocionar a tercer, hagen repetit ja una vegada en Educació Secundària Obligatòriament i voluntàriament decidisquen la seua incorporació, requerint-se avaluació acadèmica, informe psicopedagògic, compromís explícit de l'alumne i, en el cas que fóra possible, dels pares o tutors legals i l'informe de la inspecció educativa.  
3. En tot cas haurà de respectar-se els límits d'edat que per a l'inici i la conclusió del programa de qualificació professional inicial s'establix en la present orde per a cada una de les modalitats regulades.  
4. Atés les condicions abans citades, i amb caràcter general, podran accedir a estos programes:   
a) Els jóvens, preferentment escolaritzats, que desitgen una inserció professional primerenca i que podrien continuar formant-se en els programes impartits en els centres educatius ordinaris.  
b) Els jóvens escolaritzats que es troben en greu risc d'abandó escolar, sense titulació i/o amb un historial d'absentisme escolar degudament documentat.   
c) Els jóvens desescolaritzats sense cap titulació i que demostren interés per incorporar-se al sistema educatiu.   
d) Jóvens amb necessitats educatives especials associades a condicions personals de discapacitat o trastorns greus de conducta que hagen cursat l'escolarització bàsica en centres ordinaris o en centres específics d'educació especial. Es procedirà a orientar estos jóvens als programes que millor s'adapten a les seues circumstàncies personals i en què tinguen majors possibilitats d'inserció sociolaboral.   
5. En general, per a cursar un d'estos programes serà condició preferent no haver cursat anteriorment un altre programa de qualificació professional inicial i, si és el cas, haver esgotat totes les vies ordinàries d'atenció a la diversitat previstes en la legislació vigent. La realització d'un segon programa, en qualsevol de les seues modalitats, estarà supeditada a l'existència de vacants i requerirà autorització prèvia de la corresponent direcció territorial d'Educació.  
6. Els terminis de matrícula s'adequaran als establits cada curs per a l'Educació Secundària Obligatòria. No obstant això, sempre que existisquen places disponibles, la matrícula de l'alumnat en un grup d'estos programes, en qualsevol de les seues modalitats i siga quin siga el tipus de centre o entitat promotora, romandrà oberta durant el primer trimestre del curs.   
7. La direcció general competent en matèria de formació professional establirà, en cada cas, per resolució, la documentació necessària per a la incorporació o matrícula en estos programes. L'adequada escolarització d'este alumnat serà objecte de supervisió per la inspecció educativa i de seguiment en els estudis i estadístiques de la seua competència.   
Article 5. Modalitats  
1. Les modalitats dels programes regulats en la present orde tindran sempre com a referent un model dinàmic, relacionat amb l'entorn econòmic i ocupacional més pròxim, que permeta a l'alumnat afrontar tant la seua incorporació al món laboral com l'accés als cicles formatius de grau mitjà, possibilitant, si és procedent, l'obtenció del títol de graduat en Educació Secundària Obligatòria.  
2. A fi d'atendre els diferents grups de jóvens descrits en l'article 4 punt 4 de la present orde, s'establixen les següents modalitats dels programes de qualificació professional inicial:  
a) Aules de qualificació professional inicial  
b) Tallers de qualificació professional inicial  
c) Programes de qualificació professional inicial especial  
d) Programes polivalents: aules i tallers  
Article 6. Les aules de qualificació professional inicial  
1. Modalitat dirigida a jóvens, preferentment escolaritzats, que desitgen una inserció professional primerenca i que podrien continuar formant-se en els programes impartits en els centres educatius ordinaris.   
2. El seu àmbit d'implantació el constituïxen els centres docents públics, concertats i privats, autoritzats a este efecte per l'administració educativa.  
3. Tindrà una duració de dos cursos escolars.   
4. El seu currículum, a més dels mòduls específics i els de caràcter general, inclourà també els conduents a l'obtenció del títol de graduat en Educació Secundària Obligatòria.   
5. Podrà beneficiar-se d'ella l'alumnat escolaritzat en Educació Secundària Obligatòria en el curs acadèmic anterior al del començament del programa, entre els 15 anys, atenent a allò que s'ha indicat en l'article 4 punt 2 de la present orde, i els 17 anys, complits fins al 31 de desembre de l'any d'inici del programa.  
6. La incorporació a esta modalitat de l'alumnat de 16 o més anys podrà ser voluntària o a proposta de l'equip educatiu, atenent a l'avaluació acadèmica i a l'informe del departament d'orientació si l'alumnat vol continuar la seua escolarització. La incorporació de l'alumnat de 15 anys serà voluntària i requerirà l'avaluació acadèmica, l'informe del departament d'orientació i el psicopedagògic, compromís explícit de l'alumnat i, en el cas que fóra possible, dels pares o tutors legals i l'informe de la inspecció educativa. En tot cas es procedirà d'acord amb les condicions generals d'accés previstes en l'article 4 de la present orde.  
7. L'alumnat que s'incorpore a una aula de qualificació professional inicial haurà de finalitzar l'escolarització obligatòria per esta via. Quan no supere els mòduls en la seua totalitat, podrà repetir el primer nivell una sola vegada, en les condicions que s'establixen en l'article 18, punt 3, sempre que no haja repetit ja dos vegades en l'Educació Secundària Obligatòria, tenint en compte que l'edat màxima de permanència en esta modalitat serà de 19 anys, complits l'any natural en què finalitze el curs.  
Article 7. Els tallers de qualificació professional inicial  
1. Esta modalitat està dirigida a jóvens escolaritzats o no i haurà de desenrotllar-se preferentment en espais afins al context laboral propi de les qualificacions corresponents, en col·laboració amb empresaris, agents socials i en connexió amb plans d'ocupació i d'inserció laboral.  
2. El seu àmbit d'implantació més adequat el constituïxen les entitats sense ànim de lucre especialitzades en l'atenció a persones en risc d'exclusió social, centres de reeducació de menors, així com els ens territorials: ajuntaments, mancomunitats i diputacions. No obstant això, podran també impartir-se en centres docents públics, concertats i privats, autoritzats a este efecte.  
3. Tindrà una duració d'un curs escolar. Una volta finalitzat, l'alumnat que havent superat tots els mòduls obligatoris (específics i els de caràcter general), desitge cursar els mòduls voluntaris dirigits a l'obtenció del títol de graduat en Educació Secundària Obligatòria, podrà fer-ho matriculant-se per a això en un centre de Formació de Persones Adultes o en qualsevol altre centre o entitat amb capacitat legal per a això.   
4. El seu currículum estarà constituït exclusivament pels mòduls específics conduents a la qualificació professional i els formatius de caràcter general.  
5. Podran beneficiar-se d'esta modalitat jóvens entre els 16 i els 21 anys d'edat, complits fins al 31 de desembre de l'any d'inici del programa.  
6. La incorporació a esta modalitat de l'alumnat escolaritzat de 16 o més anys podrà ser voluntària o a proposta de l'equip educatiu, atenent a l'avaluació acadèmica i a l'informe del departament d'orientació si l'alumnat vol continuar la seua escolarització. En tot cas es procedirà d'acord amb les condicions generals d'accés previstes en l'article 4 de la present orde.  
7. Per a l'accés de jóvens desescolaritzats a esta modalitat, l'entitat o centre receptor obtindrà tota la informació acadèmica i sociofamiliar possible de l'últim centre escolar de procedència, dels servicis socials i, si és el cas, d'atenció o tutela del menor a fi d'elaborar un informe personalitzat comprensiu dels trets més destacats de l'alumne i, de ser necessàries, les corresponents mesures d'atenció a la diversitat.  
8. L'alumnat que no supere tots els mòduls del primer nivell repetirà en la seua totalitat el dit nivell una sola vegada, tenint en compte que l'edat màxima de permanència en esta modalitat serà de 23 anys complits l'any natural en què finalitze el curs.   
Article 8. Els programes de qualificació professional inicial especial  
1. Modalitat dirigida a l'alumnat amb necessitats educatives especials permanents per patir discapacitats físiques o psíquiques o tindre trastorns conductuals o de personalitat, que haja completat els deu anys d'escolarització bàsica, tant en centres ordinaris com en centres específics d'Educació Especial, amb un nivell d'autonomia personal i social que els permeta, a través de la realització d'esta acció formativa, accedir i mantindre un lloc de treball.  
2. El seu àmbit d'implantació el constituïxen els centres docents públics, concertats i privats, específics d'educació especial o ordinaris d'educació secundària autoritzats a este efecte, així com aquelles entitats sense ànim de lucre especialitzades en l'atenció de jóvens amb necessitats educatives especials. Excepcionalment, també el podran promoure els ens territorials que acrediten la necessitat d'un programa d'esta modalitat així com la seua viabilitat.   
3. Podran beneficiar-se d'esta modalitat jóvens entre els 16 anys i els 21 anys, complits fins al 31 de desembre d'any d'inici del programa. La seua duració serà de dos cursos amb l'objecte de facilitar un procés d'aprenentatge adaptat a les seues necessitats, al terme dels quals l'alumnat que no haja aconseguit els objectius previstos podrà romandre un curs més, amb un informe previ de l'equip docent, tenint en compte que l'edat màxima de permanència en esta modalitat serà de 24 anys, complits l'any natural en què finalitze el curs.  
4. El seu currículum estarà constituït exclusivament pels mòduls obligatoris específics, conduents a la qualificació professional i pels mòduls formatius de caràcter general.  
5. Per a l'alumnat amb necessitats educatives especials, a l'informe psicopedagògic s'haurà d'afegir, si és el cas, l'acreditació del grau de minusvalidesa. Es procedirà de la mateixa manera quan es tracte d'alumnes que s'integren en aules o tallers de qualificació professional inicial, segons l'article 10 punt 1 de la present orde.  
Article 9. Programes polivalents   
1. Podran desenrotllar-se programes de caràcter polivalent quant a la qualificació professional i de caràcter orientador de dos anys de duració, tant en la modalitat d'aula com de taller, amb l'autorització de les direccions generals competents per raó de la matèria, amb un informe previ del Servici d'Inspecció Educativa de la corresponent direcció territorial d'Educació.  
2. Durant el primer curs, l'alumnat cursarà mòduls associats a unitats de competència pertanyents a una qualificació professional de nivell 1 completa i mòduls associats a unitats de competència pertanyents a una altra o altres qualificacions professionals de nivell 1.  
3. En el segon curs, d'acord amb l'oferta del centre o entitat, l'alumnat ampliarà la qualificació que més s'adeqüe a les seues capacitats i interessos cursant altres mòduls específics.  
4. El caràcter polivalent del programa es podrà obtindre bé a partir de la combinació de mòduls pertanyents a qualificacions d'una mateixa família professional, bé a partir de mòduls complementaris en la seua aplicació laboral real.  
5. En el cas de les aules polivalents, els mòduls conduents a l'obtenció del graduat en secundària obligatòria així com els mòduls de formació i orientació laboral i de prevenció de riscos laborals i de qualitat mediambiental es distribuiran de forma progressiva entre els dos cursos. A esta modalitat es podrà incorporar l'alumnat amb 15 anys d'edat complits fins al 31 de desembre de l'any d'inici del programa atenent al que disposa l'article 4 punt 2 de la present orde.  
6. En el cas dels tallers polivalents junt amb els mòduls específics conduents a l'obtenció de les qualificacions professionals, durant el primer curs es cursaran els mòduls formatius de caràcter general. L'alumnat que haja finalitzat els dos cursos d'esta modalitat, si ho desitja, podrà cursar els mòduls conduents a l'obtenció del graduat en secundària en una escola d'adults o en qualsevol altre centre o entitat amb capacitat legal per a això.   
7. L'alumnat dels programes polivalents que no supere tots els mòduls integrants del primer curs podrà repetir el dit curs una sola vegada.  
Article 10. Constitució de grups  
1. Per a les modalitats d'aules i tallers de qualificació professional inicial, ordinàries o polivalents, el nombre màxim d'alumnes serà de quinze i el mínim de deu per grup. En estes modalitats es podrà integrar alumnat amb necessitats educatives especials permanents fins a un màxim de dos per programa, reduint-se el nombre màxim d'alumnes en dos per cada alumne o alumna amb necessitats educatives especials permanents, tenint en compte que en tot cas el nombre mínim d'alumnes per grup serà de huit.   
2. Els programes de qualificació professional inicial especial per a alumnat amb necessitats educatives especials permanents es desenrotllaran en grups de dotze alumnes com a màxim, no podent-se, en esta modalitat, autoritzar grups amb una matrícula inferior a sis.   
3. Correspon a les direccions generals competents per raó de la matèria autoritzar el funcionament dels grups en els centres docents, amb un informe previ del Servici d'Inspecció Educativa de la corresponent direcció territorial d'Educació, podent-se autoritzar el funcionament de grups que no arriben al llindar mínim d'alumnes exigit amb caràcter general quan les característiques de l'alumnat atés i les necessitats derivades de l'escolaritat així ho aconsellen. En tot cas, els llindars mínims no s'exigiran per als centres docents privats que impartisquen programes de qualificació professional inicial sense finançament públic.  
Article 11. Organització modular per nivells  
1. Els continguts curriculars dels programes de qualificació professional inicial es distribuïxen en tres tipus de mòduls: específics, de caràcter general i els dirigits a l'obtenció del títol de graduat en Educació Secundària Obligatòria.  
2. La seua impartició s'organitza amb caràcter general en dos nivells: primer nivell i segon nivell.  
a) El primer nivell és de caràcter obligatori per a l'alumnat. En ell es cursen els mòduls específics i els mòduls formatius de caràcter general. Tindrà una duració d'un curs acadèmic per a les modalitats d'aules i tallers de qualificació professional inicial i de dos cursos per als programes de qualificació professional inicial especial.   
b) El segon nivell és de caràcter voluntari per a l'alumnat. En ell es cursen els mòduls dirigits a l'obtenció del títol de graduat en Educació Secundària Obligatòria i si és el cas els mòduls específics complementaris. La seua realització és opcional excepte per a l'alumnat acollit al que disposa l'article 4 punt 2 de la present orde, per al qual cursar estos mòduls serà preceptiu. La seua duració serà d'un curs acadèmic.  
3. En els programes d'aules polivalents la impartició dels continguts curriculars dels dos nivells es repartirà entre els dos cursos de duració. En el cas dels programes de tallers polivalents el primer nivell constarà de dos cursos.  
Article 12. Estructura curricular  
Els components formatius dels programes de qualificació professional inicial tindran la següent estructura curricular:  
1. Primer nivell: s'impartirà en un horari setmanal de 30 hores lectives distribuïdes en jornades de sessió continuada o partida, de les quals es dedicaran dos hores setmanals a tutoria. Els seus components curriculars són els següents:  
1.1. Els mòduls específics referits a les unitats de competència corresponents a qualificacions de nivell 1 del Catàleg Nacional de Qualificacions Professionals. Cada programa podrà incloure mòduls específics corresponents a una o més qualificacions professionals, però en tot cas haurà de permetre l'obtenció almenys d'una qualificació completa de nivell 1.   
a) Ocuparan com a mínim el 50% de l'horari setmanal, és a dir, 15 hores.  
b) En totes les modalitats s'incorporarà un mòdul de formació en centres de treball, d'acord amb el que disposa a este efecte l'article 13 de la present orde, la duració del qual serà, com a màxim, de 150 hores realitzades, preferentment, durant un dels mesos de l'últim trimestre del curs. Les direccions generals competents per raó de la matèria, amb un informe previ del Servici d'Inspecció Educativa de la corresponent direcció territorial d'Educació, podrà autoritzar programes el mòdul de formació en centres de treball dels quals es realitze en el centre amb caràcter excepcional.  
c) La Direcció General competent en matèria de formació professional dictarà instruccions per a la confecció del disseny curricular dels programes de qualificació professional inicial.  
d) En els programes polivalents els mòduls específics es distribuiran durant els dos cursos de duració, encara que en el primer curs haurà d'incloure's la totalitat de mòduls corresponents a una qualificació completa de nivell 1.  
1.2. Els mòduls formatius de caràcter general, arreplegats en l'annex I de la present orde, que estaran orientats a la millora de les competències bàsiques i del grau d'empleabilitat de l'alumnat.  
a) Suposaran com a mínim el 30% de l'horari setmanal, és a dir, 9 hores, i el seu enfocament curricular serà de caràcter transversal, estant els seus continguts en relació amb la qualificació professional del programa.   
b) Seran preceptius els següents:  
- Mòdul Lingüisticosocial  
- Mòdul Cientificomatemàtic  
- Mòdul de Formació i Orientació Laboral  
- Mòdul de Prevenció de Riscos Laborals i Qualitat Mediambiental  
c) Una vegada organitzats els mòduls específics i els formatius de caràcter general, els centres o entitats promotores podran oferir algun dels següents mòduls optatius, completant així l'horari setmanal:  
- Mòdul d'Activitat Física i Esport  
- Mòdul de Noves Tecnologies  
- Espanyol per a estrangers  
- Anglés aplicat a la qualificació professional  
- Qualsevol altre que el centre estime necessari en atenció a les necessitats específiques de l'alumnat i a la seua iniciativa.  
d) En els programes d'aules polivalents es podran impartir durant els dos cursos els mòduls específics, els de Formació i Orientació Laboral i de Prevenció de Riscos Laborals i Qualitat Mediambiental i els mòduls dirigits a l'obtenció del títol de graduat en Educació Secundària Obligatòria. En els programes de tallers polivalents durant el primer curs s'impartiran tots els mòduls de caràcter general.  
e) En els programes de qualificació professional inicial especial, els mòduls específics i els formatius de caràcter general es programaran per a ser impartits en dos cursos acadèmics. El currículum dels dits mòduls podrà experimentar les adaptacions curriculars significatives necessàries per a adequar-se a les característiques, necessitats i capacitats d'eixos jóvens.  
f) Els continguts i activitats dels mòduls formatius de caràcter general hauran d'estar significativament i funcionalment relacionats amb la família professional de cada programa, constituint la qualificació professional l'eix vertebrador entorn del qual s'aglutinen els seus aprenentatges.  
g) Els models de distribució horària possibles per al primer nivell s'arrepleguen en l'annex II de la present orde.  
2. Segon nivell: es realitzarà una vegada s'haja superat el primer nivell excepte allò que s'ha disposat específicament per als programes d'aules polivalents i s'impartirà en un horari setmanal de 30 hores lectives distribuïdes en jornades de sessió continuada o partida. Estarà integrat pels mòduls dirigits a l'obtenció del títol de graduat en Educació Secundària Obligatòria per als quals es dedicarà un mínim de 18 hores setmanals; i pels mòduls específics complementaris per als quals es dedicarà un mínim de 5 hores i un màxim de 10 hores setmanals. Al seu torn es dedicaran dos hores de tutoria setmanal.  
2.1. Els mòduls dirigits a l'obtenció del títol de graduat en Educació Secundària Obligatòria constituïxen el currículum mínim la superació del qual possibilita l'obtenció del títol de Graduat en Secundària. Cursar el segon nivell és voluntari per a l'alumnat que inicie el programa amb 16 o més anys i obligatori per a l'alumnat escolaritzat que l'haja iniciat als 15 anys d'acord amb les condicions i el procediment d'accés indicats en esta orde.  
a) Els mòduls dirigits a l'obtenció del títol de graduat en Educació Secundària Obligatòria s'organitzaran entorn dels àmbits següents:  
- Àmbit de Comunicació.  
- Àmbit Social.   
- Àmbit Cientificomatemàtic.  
b) La seua organització, objectius, continguts i criteris d'avaluació seran els corresponents al nivell II del cicle II d'Educació Secundària per a Persones Adultes de la Comunitat Valenciana.  
2.2. Els mòduls específics complementaris o mòduls associats a la qualificació corresponent podran programar-se pels centres que impartisquen el segon nivell com a opció motivadora per a l'alumnat.  
Article 13. La Formació en Centres de Treball  
1. El mòdul de formació en centres de treball (MFCT) consistix en la realització d'un programa formatiu en col·laboració amb les empreses. Els seus objectius són els següents:  
a) Complementar la formació i competència professional de l'alumnat en contextos reals de treball.  
b) Afavorir el seu coneixement de l'organització del procés productiu o dels servicis i les relacions sociolaborals relatives al perfil professional del programa.   
c) Afavorir la inserció laboral dels jóvens i la relació entre els centres educatius i les empreses d'un determinat sector, localitat o comarca.   
2. Per a possibilitar la realització del mòdul de formació en centres de treball s'establix el conveni de col·laboració com a acord formal entre un centre educatiu o entitat promotora de programes de qualificació professional inicial i una empresa o institució que oferix llocs formatius per a realitzar el dit mòdul.   
3. Este conveni suposa dissenyar el programa formatiu o conjunt d'activitats formativoproductives, ordenades en el temps i en l'espai, que l'alumnat realitzarà durant les hores establides en este. Les activitats completaran la formació que l'alumnat ha de posseir per a aconseguir la qualificació o qualificacions del programa corresponent.  
4. Amb caràcter general, totes les modalitats dels programes de qualificació professional inicial incorporaran un mòdul de formació en centres de treball. La seua duració serà, com a màxim, de 150 hores, distribuïdes en quatre setmanes, Es realitzaran, preferentment, dins del tercer trimestre del curs.   
5. Per a optimitzar el nombre de llocs formatius en les empreses, finalitzada la formació dels mòduls específics associats a unitats de competència, l'alumnat quedarà distribuït en dos grups:  
- El primer s'incorporarà al centre de treball i, conclòs el seu període de formació, retornarà al centre educatiu o entitat per a completar la seua formació durant les quatre últimes setmanes del curs.  
- El segon grup romandrà en el centre educatiu o entitat rebent la formació, i s'incorporarà durant les quatre últimes setmanes del curs escolar al centre de treball.  
El professor que impartisca els mòduls específics prestarà especial atenció en este període als alumnes del grup que no hagen aconseguit, fins a eixe moment, totes les capacitats associades als dits mòduls, programant per a ells activitats de recuperació que possibiliten la seua consecució.  
6. El professor que impartisca els mòduls específics serà el responsable d'organitzar el programa formatiu del corresponent mòdul en centres de treball i realitzar el seu seguiment. En els centres públics a este professor se li computaran, per a estes funcions, dos hores de la seua jornada lectiva setmanal i dos hores complementàries d'entre les arreplegades en el seu horari individual, en ambdós casos durant tot el curs, procurant que l'horari es concentre en el menor nombre de dies possible, a fi de facilitar el desplaçament als centres de treball en què els alumnes desenrotllen el dit mòdul.   
7. Les direccions generals competents per raó de la matèria, amb un informe previ del Servici d'Inspecció Educativa de la corresponent direcció territorial d'Educació, podran autoritzar programes el mòdul de formació en centres de treball dels quals es duga a terme en el mateix centre o entitat amb caràcter excepcional.  
8. En la modalitat d'aules de qualificació professional inicial el mòdul de formació en centres de treball es desenrotllarà durant el primer curs. En els programes polivalents, el mòdul de formació en centres de treball es desenrotllarà en cada un dels dos cursos que conformen esta modalitat sense superar un total de 300 hores.   
9. La direcció territorial d'Educació corresponent, amb un informe previ del Servici d'Inspecció Educativa, valorarà la possibilitat d'exempció o de convalidació del mòdul de formació en centres de treball per a aquells alumnes que acrediten experiència professional amb jornada completa relacionada amb el programa d'una duració no inferior a tres mesos o proporcionalment amb contractació a temps parcial, ajustant-se en el restant al que disposen els articles 49 i 50 del Reial Decret 1538/2006, de 15 de desembre, pel qual s'establix l'ordenació general de la formació professional del sistema educatiu.  
Article 14. Professorat i tutoria  
1. Per a respondre a les necessitats de l'alumnat d'estos programes i aconseguir els objectius dels diferents components formatius, cada programa haurà de comptar amb un equip educatiu format pel menor nombre possible de professors i professores amb l'objecte que presten atenció prioritària als dits programes, més el departament d'orientació o de qui exercisca les seues funcions. En general i salvaguardant els requisits i titulació requerits en cada cas, tindran preferència els docents que acrediten experiència i formació en l'atenció educativa de l'alumnat a qui es dirigixen estos programes.  
2. Els mòduls formatius de caràcter general seran impartits per docents, preferentment amb el títol de mestre d'Educació Primària o el títol de grau equivalent. També podrà impartir-los el professorat que estiga en possessió de la titulació establida en l'article 94, de la Llei Orgànica 2/2006, d'Educació (LOE).   
3. Per a impartir docència en els mòduls específics referits a les unitats de competència professional, s'exigiran els mateixos requisits de titulació i formació previstos en l'article 95 de la LOE, per a impartir ensenyances de Formació Professional.  
4. En els programes promoguts per entitats col·laboradores els mòduls específics podran ser impartits, també, per experts d'acreditada competència en la família professional corresponent i amb experiència en la formació de jóvens.  
5. El mòdul de formació i orientació laboral serà impartit prioritàriament pel professor de la dita especialitat. Si no n'hi ha, l'impartirà preferentment el professor a càrrec de la docència en els mòduls formatius de caràcter general.  
6. El mòdul de prevenció de riscos laborals i qualitat mediambiental serà impartit, preferentment, pel professor tècnic i especialista en la qualificació professional corresponent.  
7. La tutoria en el primer nivell dels programes de qualificació professional inicial que es realitzen en els centres docents serà competència del docent que impartisca la major part del nombre d'hores corresponents als mòduls específics i, en cas d'igualtat, per qui decidisca la direcció del centre o entitat. No serà compatible l'exercici de la tutoria en més d'un nivell o curs per al supòsit dels programes polivalents.  
8. El docent responsable d'impartir els mòduls de caràcter general associats a competències bàsiques en els programes de qualificació professional inicial especial serà preferentment un mestre o mestra de l'especialitat de Pedagogia Terapèutica. També podran ser impartits per titulats universitaris en Pedagogia, Psicologia o Psicopedagogia.   
9. Per a impartir els mòduls del segon nivell conduents a l'obtenció del títol de graduat en Educació Secundària Obligatòria, serà necessari estar en possessió de la titulació establida en l'article 94 de la LOE.   
10. En el segon nivell, el tutor serà un dels professors o professores de l'equip educatiu que impartisquen el programa.   
11. En els centres docents, l'alumnat que ho requerisca tindrà atenció d'especialistes en Psicopedagogia a través dels departaments d'orientació. Les entitats públiques locals podran comptar per a això amb els especialistes dels gabinets municipals.   
Article 15. Metodologia  
1. El procés d'ensenyança i aprenentatge s'organitzarà entorn d'un pla personalitzat de formació, adaptat a les necessitats i interessos de cada alumne i dissenyat a partir de les necessitats bàsiques que presente a l'inici del programa. Serà dirigit pel departament d'orientació o per qui exercisca les seues funcions, redactat pel tutor o tutora a proposta de l'equip educatiu, a partir de les dades reflectides en l'informe psicopedagògic i de les proporcionades pel mateix alumne, la seua família o, si és el cas, tutors legals.   
2. El pla contindrà almenys:  
a) Les competències bàsiques que necessita desenrotllar cada alumne prioritàriament per a obtindre el certificat corresponent, en relació amb les previstes en els mòduls formatius obligatoris del programa.  
b) Orientacions per a la millora de la seua empleabilitat i formació en centres de treball.  
3. La metodologia emprada en els programes de qualificació professional inicial respondrà als principis següents:  
a) Individualització. Suposa la personalització dels aprenentatges d'acord amb el pla abans citat.  
b) Diversificació. Permet la consideració dels nivells, estils d'aprenentatge i interessos de l'alumnat a fi que s'implique activament en el seu propi procés formatiu. Per a això s'afavoriran activitats diferenciades que permeten el treball autònom, així com els agrupaments flexibles on s'estimule la col·laboració, l'ajuda mútua i l'aprenentatge cooperatiu.  
c) Globalització. L'ensenyança i aprenentatge dels mòduls formatius generals tindrà un caràcter globalitzador. Els seus continguts s'estructuraran progressivament, des del més instrumental i senzill cap al més tècnic i complicat, i sempre en estreta relació amb els mòduls específics que constituiran l'eix integrador i motivador de tot el procés.  
d) Confiança i participació. La finalitat madurativa dels programes, en qualsevol de les seues modalitats, pretén promoure el desenrotllament positiu dels jóvens. Per a això, l'equip docent afavorirà un clima de confiança i ajuda en què cada alumne o alumna, partint de la seua situació real, puga, com a fruit d'una decisió i compromís personal, formular un projecte de millora. La participació de l'alumnat en tot el procés és decisiva i comença amb el seu compromís d'iniciar, voluntàriament, el programa, i s'ha de mantindre estimulant-lo a assumir metes concretes al llarg del curs.  
4. Estos principis metodològics poden concretar-se en els cridats projectes integrats de treball com a estratègia metodològica l'eix central dels quals és la resolució de problemes vinculats a la qualificació o qualificacions triades, i que requerixen, per a la seua resolució, la intervenció conjunta de la resta de mòduls.  
5. En els mòduls del segon nivell s'emprarà una metodologia semblant, adaptada als continguts i aprenentatges corresponents.  
Article 16. Projecte i programació  
1. Els centres docents i entitats que desenrotllen dels programes de qualificació professional inicial hauran d'elaborar un projecte socioeducatiu sobre el programa que pretenguen executar i en què s'arrepleguen els aspectes següents:  
a) Justificació i necessitat del programa i la seua modalitat.  
b) Relació amb l'entorn empresarial, relatiu a la o les qualificacions professionals.  
c) Recursos humans i mitjans materials disponibles.  
d) Experiència en accions formatives semblants.  
2. Els centres docents i entitats promotores dels programes de qualificació professional inicial hauran d'elaborar una programació general que inclourà, almenys:  
a) Les programacions didàctiques de cada un dels mòduls formatius del programa, en què es desenrotllarà i contextualitzarà el currículum oficial amb els apartats següents:  
- Objectius, redactats en termes de capacitats o resultats d'aprenentatge.  
- Continguts.  
- Activitats d'ensenyança-aprenentatge.  
- Metodologies i recursos didàctics.  
- Activitats extraescolars  
- Procediments i criteris d'avaluació i recuperació.  
b) El programa de formació en centres de treball.  
c) El pla d'acció tutorial, que inclourà mesures específiques relacionades amb l'alumnat, l'equip educatiu i les famílies.  
d) Participació activa de les famílies. Mecanismes d'informació i coordinació.  
La programació general anual formarà part del PEC ordinari, com a mesura específica d'atenció a la diversitat. En les restants entitats la programació general anual formarà part del projecte del centre, en què es plasmaran les demandes i/o característiques específiques del context sociocultural i laboral del perfil i necessitats formatives de l'alumnat.  
Les programacions seran públiques i hauran d'estar a disposició de l'alumnat qui, en tot cas, haurà de ser informat dels seus aspectes més rellevants i, en concret, de les activitats d'avaluació i recuperació.  
3. Els servicis d'Inspecció Educativa de les direccions territorials d'Educació supervisaran les programacions anuals dels programes de qualificació professional inicial, que s'impartisquen en el seu àmbit territorial. La programació formarà part tant de la PGA del centre com, la seua avaluació, de la memòria anual del centre.  
Article 17. Avaluació  
1. L'avaluació dels alumnes que participen en els programes de qualificació professional inicial serà contínua, formativa i integradora i es farà prenent com a referència els objectius establits per l'equip educatiu en les concrecions curriculars de cada un dels àmbits i mòduls, així com el grau de maduresa aconseguit en relació amb els objectius indicats en l'article 3 de la present orde.  
2. Es farà una avaluació inicial en què s'estudie el nivell d'accés de l'alumnat quant a actituds, capacitats i coneixements bàsics, de manera que el procés d'ensenyança i aprenentatge puga adquirir el caràcter individualitzat que estos programes requerixen. En esta avaluació inicial es reflectiran els resultats de l'avaluació psicopedagògica que l'alumnat haja realitzat abans d'iniciar el programa.  
3. Durant el desenrotllament del programa, cada professor o professora farà el seguiment i avaluació dels components formatius que impartisca, deixant constància per escrit dels resultats en les reunions que l'equip educatiu mantinga periòdicament amb este fi i que seran coordinades pel tutor o tutora. Hi haurà almenys tres sessions d'avaluació durant cada un dels cursos que dure el programa.  
4. El procés d'avaluació quedarà reflectit en l'expedient acadèmic de cada alumne.  
5. L'avaluació final serà responsabilitat de tot l'equip educatiu i la superació del programa de qualificació professional inicial exigirà l'avaluació positiva en tots i cada un dels mòduls obligatoris que componen el programa.  
6. Aquells alumnes que no superen algun dels mòduls en l'avaluació final de juny tindran una convocatòria extraordinària al setembre.  
7. L'avaluació dels components formatius que constituïxen el programa s'expressarà en els termes següents: insuficient (IN), suficient (SU), bé (BI), notable (NT) o excel·lent (SB). Estos termes aniran acompanyats d'una qualificació numèrica d'un a deu, sense decimals, considerant-se positives les qualificacions iguals o superiors a cinc, i aplicant les correspondències següents:   
Insuficient: 1, 2, 3 o 4  
Suficient: 5  
Bé: 6  
Notable: 7 o 8  
Excel·lent: 9 o 10  
8. El mòdul de formació en centres de treball s'avaluarà separadament en termes d'Apte o No apte, sent necessària la seua superació per a l'obtenció de la certificació arreplegada en l'article 18 de la present orde.   
9. Per a l'avaluació dels mòduls dirigits a l'obtenció del títol de graduat en Educació Secundària Obligatòria del segon nivell caldrà ajustar-se al que disposa l'article 8 de l'Orde de 14 de desembre de 2007, de la conselleria d'Educació, sobre avaluació en Educació Secundària Obligatòria.  
10. El professorat avaluarà la pràctica docent individual i col·lectiva en funció dels resultats de l'alumnat egressat, la seua progressió personal i la seua inserció sociolaboral, així com l'acadèmica, per a modificar, si és procedent, la programació i metodologia futura.  
Article 18. Promoció i certificació  
1. L'alumnat que supere tots els mòduls obligatoris d'un programa de qualificació professional inicial obtindrà una certificació acadèmica, expedida per la conselleria d'Educació a través del centre públic on van cursar les ensenyances o al que s'haguera adscrit el centre privat o entitat autoritzada a impartir-lo. En ella es farà constar els mòduls específics que es corresponen amb cada unitat de competència que conformen el programa de qualificació professional inicial, els mòduls formatius de caràcter general, així com els optatius si és el cas.  
2. La certificació acadèmica així obtinguda donarà dret:  
a) A l'expedició, per l'organisme competent del certificat o acreditació de les competències professionals adquirides.  
b) A la convalidació de la prova d'accés als cicles formatius de grau mitjà d'acord amb el procediment disposat a este efecte en la norma que regule les proves d'accés en la Comunitat Valenciana.  
c) A l'accés al segon nivell.  
3. L'alumnat que no aconseguisca tots els objectius previstos al final del primer nivell haurà de repetir-lo en la seua totalitat, sense excedir una duració total de dos cursos acadèmics, o de tres cursos en el cas de les modalitats de programes de qualificació professional inicial especial, d'aules polivalents i de tallers polivalents.  
4. L'alumnat que no aconseguisca tots els objectius previstos al final del primer nivell i no desitge continuar cursant un programa de qualificació professional inicial obtindrà una certificació acadèmica en què es faça constar:  
a) Els mòduls de caràcter general superats, en relació amb els quals obtindrà la convalidació de l'apartat corresponent als seus continguts en la prova d'accés als cicles formatius de grau mitjà, en els termes en què la norma que regule les proves d'accés ho preveja.  
b) Els mòduls específics superats, de manera que en cas d'haver-los superat tots obtindrà la convalidació de l'apartat corresponent als seus continguts en la prova d'accés als cicles formatius de grau mitjà, en els termes que preveja la norma que regule les proves d'accés.  
5. La superació de tots els mòduls voluntaris donarà dret al títol de Graduat en Educació Secundària Obligatòria. En cas contrari, els mòduls i/o àmbits superats donaran lloc a la convalidació de l'apartat corresponent de la prova d'accés als cicles formatius de grau mitjà, d'acord amb el que dispose respecte d'això la norma que regule les proves d'accés.   
6. Tot l'alumnat, al finalitzar el programa, rebrà un consell orientador sobre el seu futur acadèmic i professional que en cap cas serà prescriptiu. Serà elaborat pel departament d'orientació o qui exercisca les seues funcions i pel tutor o tutora del programa, amb un informe previ de l'equip educatiu, segons el model que s'establisca.  
7. Els alumnes que superen els mòduls específics complementaris del segon nivell obtindran certificació acadèmica que si és el cas permeta l'expedició per l'organisme competent del certificat o acreditació de competències professionals. Així mateix, a aquells que superen els mòduls conduents a l'obtenció del títol de graduat en Educació Secundària Obligatòria els serà expedit eixe títol.  
Article 19. Documents d'avaluació  
1. Són documents oficials d'avaluació, l'expedient acadèmic i les actes d'avaluació final, així com tots aquells que s'establixen per a l'Educació Secundària Obligatòria en l'Orde de 14 de desembre de 2007, de la conselleria d'Educació, sobre avaluació en Educació Secundària Obligatòria.  
2. La custòdia i arxivament dels documents correspon al centre o entitat que impartisca el programa de qualificació professional inicial davall la coordinació de l'administració educativa i, si és el cas, la seua centralització electrònica no suposarà la subrogació de les facultats i responsabilitat corresponents a eixos centres.  
3. Pel que fa a les dades de l'alumnat, a la seua cessió i seguretat i confidencialitat, caldrà ajustar-se al que disposa la legislació vigent en matèria de protecció de dades de caràcter personal i al que establix la disposició addicional vint-i-tresena de la Llei Orgànica 2/2006, de 3 de maig, d'Educació.  
Article 20. Drets i deures de l'alumnat  
1. En els centres educatius sostinguts amb fons públics, s'aplicarà a l'alumnat dels programes de qualificació professional inicial la normativa vigent sobre els seus drets i deures.  
2. En la resta de casos, les institucions i entitats que desenrotllen els programes harmonitzaran les seues normes de convivència i participació amb la legislació vigent sobre drets i deures dels alumnes, traslladant al Servici d'Inspecció Educativa de la corresponent direcció territorial d'Educació de la dita harmonització.  
3. L'alumnat assumirà un compromís personal explícit d'assistència i aprofitament del programa de qualificació professional inicial en què s'inscriga.  
4. En el cas d'alumnat menor d'edat, els centres propiciaran el compromís de les famílies respecte a l'assistència al programa i aprofitament per part dels seus fills. Es facilitarà a les famílies vies de col·laboració i participació en el desenrotllament de les ensenyances i en la vida del centre per mitjà de la programació de les necessàries reunions i entrevistes, sense perjuí de la col·laboració i comunicació permanents.  
Article 21. Oferta  
1. Correspon a la conselleria d'Educació, a través de les direccions generals competents per raó de la matèria, amb un informe previ del Servici d'Inspecció Educativa de la corresponent direcció territorial d'Educació, autoritzar els programes de qualificació professional inicial, en qualsevol de les seues modalitats.  
2. L'autorització podrà ser anual o plurianual, en funció del tipus de programa, i podrà ser desenrotllada per mitjà d'autorització administrativa, concert, subvenció, conveni o qualsevol fórmula que s'ajuste a la legalitat vigent i garantisca la suficiència, qualitat i estabilitat de l'oferta d'estos programes.  
3. L'autorització per a impartir els programes de qualificació professional inicial en centres no ordinaris, estarà desvinculada de la subvenció pública d'estos. Aquelles institucions i organitzacions sense fins de lucre que hagen sigut autoritzades i no reben subvenció de les administracions educatives per a oferir els dits programes, hauran d'acreditar suficiència de recursos per a impartir els corresponents programes d'acord amb esta norma, amb qualitat i sense cap cost per a l'alumnat.  
4. La conselleria d'Educació, a través de les direccions generals competents per raó de la matèria, garantirà la coordinació de l'oferta de programes de qualificació professional inicial en el territori de la Comunitat Valenciana, podent-se decidir a este efecte la necessitat d'implantar determinats programes en els centres públics que es determine, amb un informe previ del Servici d'Inspecció Educativa de la corresponent direcció territorial d'Educació.  
Article 22. Memòria  
1. L'equip docent elaborarà una memòria, al finalitzar el programa, que formarà part de la memòria del centre i que contindrà, almenys, els apartats següents:  
a) Dades estadístiques sobre l'alumnat.  
b) Valoració dels resultats acadèmics i de progrés de l'alumnat.  
c) Informe sobre la inserció sociolaboral aconseguida, al terme del programa, de l'alumnat del curs anterior, amb un seguiment especial en el cas de l'alumnat amb necessitats educatives especials permanents.  
d) Informe sobre la prossecució d'estudis per mitjà de l'accés als cicles formatius de grau mitjà i/o obtenció del graduat escolar.  
e) Dades sobre la participació de les famílies i altres que es considere d'interés.  
f) Recursos humans, materials i comunitaris emprats.  
g) Valoració global del programa i específica del mòdul de formació en centres de treball.  
h) Identificació de dificultats, necessitats i propostes de millora.  
2. El Servici d'Inspecció Educativa de cada direcció territorial d'Educació supervisarà les memòries dels programes de qualificació professional inicial que s'impartisquen en el seu àmbit territorial.  
DISPOSICIONS ADDICIONALS  
Primera. Assessorament i activitats formatives per al professorat  
Els CEFIRE assessoraran els centres docents en l'elaboració i el desenrotllament dels programes de qualificació professional inicial. Així mateix, organitzaran activitats formatives per al professorat i facilitaran l'intercanvi d'experiències educatives relatives als dits programes.  
Segona. Llocs d'especial dificultat  
La impartició de programes de qualificació professional inicial tindrà la consideració de tasca d'especial dificultat als efectes que es determinen en els diferents concursos de trasllats en què participe el professorat de centres docents públics.  
DISPOSICIONS TRANSITÒRIES  
Primera. Calendari d'implantació  
L'any acadèmic 2008-2009 s'implantarà el primer nivell dels programes de qualificació professional inicial en els centres docents i entitats autoritzats a este efecte, i deixaran d'impartir-se els programes de garantia social, regulats a partir de la Llei Orgànica 1/1990, de 3 d'octubre, d'Ordenació General del Sistema Educatiu. L'any acadèmic 2009-2010 s'implantarà el segon nivell en els centres docents i entitats autoritzats. En el cas dels programes de garantia social de la modalitat per a alumnat amb necessitats educatives especials, de dos anys acadèmics, la substitució podrà dur-se a terme per cursos.  
Segona. Pla Experimental 2008  
L'alumnat que amb quinze anys i d'acord amb l'article 30.1 de la Llei Orgànica 2/2006, de 3 de maig, d'Educació, s'haja incorporat durant el curs 2007-2008 a un programa de qualificació professional inicial del pla experimental en instituts d'Educació Secundària de la Comunitat Valenciana, haurà de matricular-se en el curs 2008-2009 en un programa de qualificació professional inicial per a cursar en la seua totalitat el primer nivell, podent cursar posteriorment el segon nivell.  
Tercera. Període extraordinari de matrícula  
Sense perjuí del que disposa l'article quart punt 6 de la present orde, els terminis de matrícula corresponents al curs 2008-2009 podran ser objecte de temporització específica.  
DISPOSICIÓ DEROGATÒRIA  
Única  
Queda derogada l'Orde conjunta de 24 de febrer de 2000, de les conselleries de Cultura, Educació i Ciència, i d'Ocupació, per la qual es regulen els programes de garantia social a la Comunitat Valenciana, així com totes les disposicions del mateix rang o inferior que s'oposen al que establix la present orde.  
DISPOSICIONS FINALS  
Primera. Competències d'execució  
1. S'autoritzen les direccions generals d'Avaluació, Innovació i Qualitat Educativa i de la Formació Professional i d'Ordenació i Centres Docents, de la conselleria d'Educació a dictar les resolucions i instruccions necessàries per a l'execució del que disposa la present orde.  
2. Les mencions de la present orde a les direccions generals competents per raó de la matèria s'entendran referides a la Direcció General d'Avaluació, Innovació i Qualitat Educativa i de la Formació Professional i a la Direcció General d'Ordenació i Centres Docents pel que fa a la distribució de competències existents en el moment de la promulgació esta orde.  
Segona. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 19 de maig de 2008  
El conseller d'Educació,  
ALEJANDRO FONT DE MORA TURÓN  
ANNEX I  
Currículum dels mòduls formatius de caràcter general (primer nivell) dels programes de qualificació professional inicial  
El currículum dels mòduls formatius de caràcter general dels programes de qualificació professional inicial inclou els objectius, continguts, criteris d'avaluació i orientacions metodològiques per a cada un d'ells. El seu desenrotllament suposa entre el 30% i el 40% de l'horari setmanal d'un programa, segons la programació i model horari adoptat en funció de la qualificació o qualificacions del programa i les necessitats acadèmiques dels seus alumnes.  
El currículum haurà d'experimentar les adaptacions requerides per a adequar-se a les característiques, necessitats i capacitats de cada un dels alumnes dels programes en general i molt concretament a les de l'alumnat amb necessitats educatives especials.  
La consecució integra dels seus objectius per l'alumnat constituïx la preparació bàsica per a la realització de la prova d'accés als cicles formatius de grau mitjà.  
OBJECTIUS GENERALS   
1. Desenrotllar actituds i conductes de valor social i solidari que permeten a l'alumnat assumir els seus deures i drets, així com exercir-los amb responsabilitat en l'àmbit familiar, social i laboral.  
2. Enfortir les capacitats afectives personals de l'alumnat afavorint conductes racionals que possibiliten el rebuig de la violència, els prejuís, els comportaments sexistes i que resolguen pacíficament els conflictes.  
3. Desenrotllar hàbits d'estudi i de superació personal com a condició primera perquè l'alumnat realitze els aprenentatges de forma correcta i com a base per a una formació permanent.  
4. Promoure el coneixement i la utilització de forma correcta de la llengua castellana i de la valenciana, desenrotllant en l'alumnat les capacitats de comprendre i expressar missatges orals i escrits que li permeten integrar-se en la societat, exercir un treball i utilitzar la informació en la vida diària.  
5. Promoure el coneixement, la valoració i el respecte dels aspectes fonamentals i bàsics de la geografia, la història i la cultura pròpia i dels altres, iniciant així mateix l'alumnat en la valoració personal de les diferents manifestacions artístiques.  
6. Promoure el coneixement dels aspectes fonamentals i bàsics de les matemàtiques i de les ciències naturals perquè l'alumnat siga capaç d'aplicar els seus mètodes en la identificació i resolució de problemes relacionats amb la professió i la vida diària.  
7. Promoure el coneixement, la valoració i el respecte de la naturalesa i el medi ambient desenrotllant en l'alumnat conductes adequades que col·laboren a la seua conservació i millora tant en la vida diària com en l'exercici de la professió.  
8. Conéixer i utilitzar correctament les noves tecnologies per a l'obtenció i l'anàlisi de la informació necessària per al desenrotllament personal, social i laboral.  
9. Conéixer els seus drets i deures com a treballadors, desenrotllant actituds i conductes que afavorisquen la seua inserció i la seua promoció laboral.  
10. Afavorir l'esperit emprenedor promovent valors, actituds i conductes que col·laboren a això generant autoconfiança, sentit i discurs crític i iniciativa, tant individual com col·lectiva o d'equip.  
11. Conéixer i previndre els factors i conductes de risc en el desenrotllament de la seua professió.  
12. Valorar i reconéixer la formació i orientació laboral amb vista al futur professional.  
I. EL MÒDUL LINGÜISTICOSOCIAL  
L'àmbit lingüisticosocial planteja de forma globalitzada continguts propis de diverses àrees -la de llengua i literatura: valencià i castellà, així com la de ciències socials: geografia i història- que, si bé en altres nivells educatius es diferencien, en els programes de qualificació professional inicial requerixen ser abordats de manera integrada.  
L'àrea de ciències socials té com a objecte d'aprenentatge el coneixement de la dimensió social dels sers humans, centrat en la comprensió i explicació de fets geogràfics i històrics, mentres que en l'àrea de comunicació l'objecte és l'aprenentatge de les habilitats lingüístiques - comunicatives i el domini efectiu del llenguatge en diferents contextos i amb fins diversos.  
La unió d'ambdós àrees en un mateix mòdul es veu justificada per un objectiu comú: aprendre de forma globalitzada els diferents continguts, contextualitzant les realitats socials més importants a través de les adequades habilitats lingüístiques i comunicatives.  
Objectius generals  
1. Desenrotllar un nivell de comprensió i expressió oral i escrita en llengua castellana i valenciana adequat per a comunicar-se, desenrotllar-se socialment, exercir l'ofici i accedir a la informació que necessita en la seua vida quotidiana.  
2. Expressar-se amb fluïdesa, seguretat i de forma comprensible, per a comunicar pensaments, intencions, sentiments, accions i aprenentatges.  
3. Comprendre i produir textos d'ús habitual en l'àmbit personal, laboral i social, utilitzant el vocabulari adequat per a denominar allò que es tracta, realitza, aprén i sent.  
4. Desenrotllar la capacitat d'observació i pensament crític.  
5. Aprendre a treballar per objectius i projectes, així com assumir i col·laborar en el treball en grup com un mitjà d'aprendre per mitjà de la confrontació i el debat d'opinions.  
6. Utilitzar fonts i tecnologies de la informació i la comunicació per a informar-se, comunicar-se, aprendre i ajudar-se en el treball.  
7. Explicar distintes realitats socials valorant els diversos elements socials i ambientals que influïxen en el seu origen.  
8. Estudiar, a partir del coneixement dels distints personatges històrics, la seua importància en el transcurs de la història.  
9. Conéixer les característiques fonamentals del seu medi físic, social i cultural, i les possibilitats d'acció en el mateix.  
10. Aplicar en les explicacions de processos espacials i històrics conceptes com distribució, localització, interacció, duració, canvi o continuïtat.  
11. Identificar els aspectes bàsics de la situació sociolingüística espanyola i, en particular, de la Comunitat Valenciana.  
12. Descriure verbalment i de forma escrita la informació continguda en taules, estadístiques, gràfiques i mapes.  
13. Interpretar mapes temàtics i gràfiques dels diferents processos socials sotmesos a estudi.  
14. Produir textos de gèneres diferents per a comunicar de forma escrita o oral el coneixement adquirit, per a relacionar-se amb institucions de l'entorn escolar i amb intencionalitat expressiva i literària.   
15. Utilitzar la lectura com a font de gaudi, informació i com a ferramenta d'aprenentatge, alhora que com a perfeccionament i enriquiment lingüístic, cultural i personal.  
16. Participar en situacions de comunicació col·lectives utilitzant el llenguatge com a mitjà de resolució de conflictes interpersonals i de garantir una comunicació fluida.  
17. Valorar i disfrutar de forma individual i col·lectiva obres literàries, artístiques, arquitectòniques, musicals- com una forma de plaer i d'accés al coneixement de l'experiència humana.  
18. Mostrar una actitud oberta cap al coneixement, com quelcom que es construïx socialment a partir de successius plantejaments de problemes i interrogants.  
19. Mostrar actituds crítiques cap a actuacions i situacions discriminatòries i injustes que produïxen o agreugen les desigualtats socials en diversos àmbits de la vida social.  
20. Desenrotllar actituds crítiques i comportaments favorables cap als problemes socials actuals: salut, medi ambient, igualtat de gènere i convivència pacífica.   
21. Fomentar l'autoestima i la resolució de conflictes dins de l'aula i del centre.  
22. Aprendre a treballar en equip desenrotllant actituds de respecte, diàleg, cooperació, tolerància i solidaritat.   
ÀREA DE CIÈNCIES SOCIALS: GEOGRAFIA I HISTÒRIA  
Continguts   
Bloc 1: El nostre món i el nostre entorn  
1. Les característiques de l'espai físic i les relacions ser humà-medi.   
2. Vocabulari bàsic i essencial relacionat amb la geografia física i política.  
3. Observació i interpretació de mapes: llegendes, coordenades geogràfiques, escales, mapes del temps.  
4. Observació i interpretació de gràfics: lineals, de barres i sectorials simples, relacionats amb diferents i variats aspectes de la geografia (climogrames, població, taxes de natalitat, etc.)  
5. Anàlisi i descripció d'un paisatge, així com de fotografies de contingut geogràfic i d'esdeveniments o fenòmens relacionats amb el medi físic.  
Bloc 2: Societat i cultura a través del temps  
1. Nocions temporals bàsiques: any, dècada, segle, mil·lenni.  
2. Coneixement i establiment de relacions entre els distints períodes de la història: prehistòria, les grans civilitzacions de l'antiguitat, Grècia i Roma, l'edat mitjana, els estats i imperis moderns, l'edat contemporània   
3. Ubicació en línia del temps en successió correcta dels fets més rellevants de la història, des de la prehistòria a l'actualitat.  
4. La població: la seua distribució i creixement. Moviments migratoris.  
Bloc 3: La creació artística  
1. Establiment de relacions entre moviments que constituïxen referents claus en la història de l'art i de la música, així com dels elements més destacats del context social i històric en què van aparéixer, valorant les obres més rellevants com a patrimoni universal cultural.  
2. Anàlisi i interpretació d'obres rellevants de l'art i la música com a exemples de la creació artística i del patrimoni cultural, distingint la intenció i funcions que complixen, amb l'objectiu d'apreciar-les i de relacionar-les amb els propis gustos estètics i culturals propis i temporals.  
3. Desenrotllament d'una actitud crítica i de gaudi enfront de les creacions culturals i artístiques, enteses com a formes de comunicació i d'expressió cultural i històrica.  
Bloc 4: Pensament social  
1. Discernir entre causes i conseqüències.  
2. Foment de la participació de manera deliberada i crítica en l'espai de diferents institucions: polítiques, socials, culturals- fent ús dels drets del ciutadà.  
3. Realització de tasques en grup i participació en discussions i debats amb una clara actitud crítica i tolerant, de manera que es fonamenten les opinions i propostes, sent conseqüència inequívoca valorar la discrepància i el diàleg com a vies necessàries per a la solució de problemes humans i socials.  
4. Identificar més d'una causa i/o conseqüència per a explicar un fenomen o resolució de problemes, de forma individual i col·lectiva, referits a fets socials.  
5. Coneixement dels mecanismes i valors que regixen el funcionament de les societats, en especial els referents a drets i deures que regulen la participació política, econòmica i cultural dels ciutadans.  
Criteris d'avaluació  
1. Identificar i valorar de forma crítica els principals trets i expressions culturals.  
2. Reconéixer i argumentar el dret propi i dels altres a expressar i conservar la pròpia cultura, en el marc del respecte a la convivència democràtica.  
3. Utilitzar coneixements geogràfics bàsics sobre relleu de la Comunitat Valenciana, Espanya i del planeta (clima, activitats humanes, població) establint conclusions, semblances i diferències amb altres.  
4. Planificar i obtindre informació referent a les ciències socials utilitzant distintes fonts d'informació (premsa, Internet, revistes, etc.), i discernir entre dades i opinions i transmetent els resultats de l'estudi.  
5. Identificar els grans trets de canvis i evolució de la història de la humanitat, en especial algunes grans transformacions i conflictes mundials.  
6. Identificar i analitzar la riquesa del patrimoni artístic cultural de la humanitat.  
7. Identificar i localitzar les comunitats autònomes espanyoles, estats europeus, principals països del món, analitzant exemples de desequilibris i desigualtats en el desenrotllament dels territoris.   
8. Participar de forma activa en debats referents a problemàtiques de la societat actual, manifestant actituds de respecte davant de les opinions dels altres.  
9. Identificar, definir i delimitar problemes i conflictes del món actual, fent especial rellevància a aquells que, per la seua proximitat (Comunitat Valenciana i Espanya), més es puguen conéixer, respectant i analitzant críticament formes de vida, valors, creences, opinions i juís diferents dels propis.  
ÀREA LINGÜÍSTICA: VALENCIÀ I CASTELLÀ  
Continguts   
Bloc 1: Comunicació oral: usos i formes  
1. La llengua oral com a font d'informació, plaer, coneixement, manipulació, etc.: reconeixement de les diferents intencions comunicatives en textos diversos: cartes, avisos, notícies-  
2. Reconeixement de la situació de comunicació que envolta al fet oral i els seus elements de la comunicació: emissor, missatge, receptor, codi, canal, context.  
3. Diferenciació i interpretació dels trets distintius de la llengua oral: fonètics, paralingüístics, prosòdics, etc.   
4. Comprensió de textos orals d'elaboració pròpia que reflectisquen situacions de relació social propis de la vida diària i de l'àmbit laboral.  
5. Ús de tipus i formes propis de la llengua oral: conversació, col·loqui, debat, entrevista, etc.  
6. Distinció, ús i reconeixement d'argots i llenguatges professionals.  
7. Valoració de la diversitat lingüística i varietats dialectals de la llengua oral, ressaltant la varietat plurilingüe i pluricultural d'Espanya, els fenòmens de contacte entre distintes llengües i l'ús i difusió del valencià i del castellà dins i fora d'Espanya.  
Bloc 2: Comunicació escrita: usos i formes  
1. La llengua escrita com a font d'informació, plaer, coneixement, manipulació, etc. reconeixement de les diferents intencions comunicatives en textos diversos: cartes, avisos, notícies-  
2. Ús de tipus i formes propis de la llengua escrita: narració, descripció, exposició, argumentació, etc.  
3. Utilització de la llengua escrita per a fins específics com la memòria, el resum, l'informe, etc.  
4. Ús d'elements gràfics i paratextuals (il·lustracions, taules, gràfics, imatges, tipografia) en les pròpies creacions escrites.  
5. Comprensió de textos escrits d'elaboració pròpia que reflectisquen situacions de relació social propis de la vida diària i de l'àmbit laboral.  
6. Interés per l'atenció i presentació dels textos escrits i adequació a les normes ortogràfiques pròpies de la llengua utilitzada, reconeixent el seu valor per a la comunicació.  
7. Valoració de la diversitat lingüística i varietats dialectals de la llengua escrita, ressaltant la varietat plurilingüe i pluricultural d'Espanya, els fenòmens de contacte entre distintes llengües i l'ús i difusió del valencià i del castellà dins i fora d'Espanya.  
Bloc 3: La llengua i la seua reflexió com a objecte de coneixement  
1. Reconeixement i utilització de categories: determinants, substantius, adjectius, verbs, pronoms, conjuncions, preposicions i adverbis.  
2. Reconeixement de relacions entre les paraules per la seua forma (famílies, lèxiques, sigles, derivació, etc.) i pel seu significat (sinonímia, antonímia, polisèmia, frases fetes, sexismes, modismes, etc.).  
3. Reconeixement i distinció entre oració simple i oració composta, classificació dels tipus d'oracions i la seua funció: enunciativa, interrogativa, apel·lativa, etc.  
4. Ús d'enllaços entre paraules i oracions, així com la concordança nominal i verbal, amb el fi expressar finalitat, causa i conseqüència a l'hora de produir textos propis.  
5. Coneixement de la intenció comunicativa dels parlants per mitjà del coneixement de les modalitats de l'oració i del verb.   
6. Utilització i reconeixement d'estructures de diferent tipologia textual: narrativa, descriptiva, instructiva, explicativa i argumentativa per a produir i comprendre textos.  
7. Ús i coneixement de les normes ortogràfiques bàsiques.  
Bloc 4: La literatura  
1. Comprensió del fet literari com a producte lingüístic i estètic.  
2. Coneixement de les principals obres i autors, així com la seua inclusió dins del període històric a què correspon, propis de la llengua valenciana i castellana.  
3. Reconeixement i distinció dels gèneres literaris: l'èpica, la lírica, el dramàtic, l'assaig.  
4. Reconéixer i saber distingir en un text les principals figures estilístiques: anàfora, comparació, metàfora, hipèrbole, paral·lelisme, etc.  
5. Creació de textos literaris propis, buscant un estil propi d'expressió.  
Criteris d'avaluació  
1. Captar el sentit i intencions de textos orals i escrits, de diferent tipus, nivell i propòsit.  
2. Saber integrar en un text de creació pròpia informacions de diferents textos sobre un mateix tema, on es reflectisca tant el punt de vista propi com els oposats.  
3. Exposar i elaborar de forma clara i ordenada, tant oral com escrita, les idees i pensaments propis com els dels altres.   
4. Exposar de forma oral un tema seguint unes pautes lògiques i ordenades, adequant el llenguatge i vocabulari al contingut i a la situació comunicativa, alhora que s'aconseguix l'atenció del receptor.  
5. Produir textos escrits que responguen a determinades estructures (narratives, descriptives, etc.) respectant criteris ortogràfics i adequant el text a la situació de comunicació.  
6. Aplicar en les seues produccions la reflexió de la llengua respecte a normes, utilització d'enllaços, connectors, etc., amb la finalitat de transmetre adequadament els seus pensaments, idees, conclusions, o els de tercers.  
7. Identificar i descriure la realitat plurilingüe d'Espanya, així com els fenòmens de contacte entre llengües i les conseqüències que es deriven.  
8. Valorar la lectura, tant individual com col·lectiva, com a font d'informació, aprenentatge i de gaudi.  
9. Identificar el gènere a què pertany un text literari reconeixent les seues característiques pròpies i principals recursos estilístics.  
Establir i conéixer relacions entre les principals obres, autors i moviments.  
Orientacions metodològiques  
Donada la naturalesa de l'àmbit lingüisticosocial, este haurà d'entendre's com una àrea integradora i necessàriament interdisciplinar. Es buscarà, per tant, un tipus de proposta que tinga en compte la qualificació o les qualificacions professionals del programa així com les possibles aportacions audiovisuals i informàtiques i l'aprenentatge per descobriment, que afavorisca les tècniques de treball autònom i en equip, que desenrotlle el pensament divergent i es complemente amb tallers (de periodisme, teatre, etc.).   
D'altra banda, és fonamental proporcionar als alumnes els mitjans necessaris perquè s'acostumen a assumir actituds crítiques, creatives i solidàries, raó per la qual ha d'existir una interacció permanent entre professor i alumne i entre els propis alumnes, és a dir, un treball en equip que es traduïsca en debats, treballs d'investigació, interpretació de textos, elaboració d'article i/o entrevistes, etcètera.  
Resultarà fonamental l'atenció a la diversitat, de forma individual o en grup, ja que és necessari donar resposta a les necessitats educatives de tots els alumnes, entenent la dita atenció a la diversitat com una característica de la pràctica docent ordinària, oferint respostes diferenciades en funció de la diversitat de l'alumnat. Així, doncs, serà d'especial importància la forma d'ensenyar i d'organitzar l'aula, així com la capacitat d'ajustar l'actuació del professor al que són capaços d'aprendre els seus alumnes, sense renunciar als objectius didàctics de la unitat treballada. Per a això, el professor proposarà activitats d'aprenentatge variades, materials didàctics diversos així com distintes formes d'agrupament d'alumnes.  
II. EL MÒDUL CIENTIFICOMATEMÀTIC  
El mòdul cientificomatemàtic integra les àrees de matemàtiques i de ciències de la naturalesa. Pel que fa a l'àrea de matemàtiques, l'objecte d'aprenentatge té la seua base en la comprensió i la utilització de conceptes, procediments i actituds que propicien l'anàlisi, l'enteniment i l'elaboració de missatges amb clar contingut matemàtic. Per la seua banda, l'àrea de ciències de la naturalesa té com a objecte d'aprenentatge el coneixement i l'estudi de diversos fenòmens naturals com a relatius a la salut, benestar, etc.  
Així, doncs, de la conjunció entre els dits objectes d'aprenentatge, s'obté un conjunt d'objectius i continguts que s'entretixen i que definixen l'objecte d'aprenentatge de l'àmbit científic. Este objecte és el coneixement de la naturalesa atenent a un punt de vista científic i incloent i destacant els continguts de caràcter matemàtic. Cal ressaltar també que la presència de les matemàtiques queda assegurada de forma interdisciplinària en l'àrea de ciències de la naturalesa, afavorint d'esta manera la relació de conceptes, procediments i actituds entre ambdós disciplines.  
Objectius generals de l'àmbit cientificomatemàtic  
1. Afavorir la utilització de missatges cientificomatemàtics, tant en la forma oral com en la forma escrita de la llengua.  
2. Utilitzar tècniques i habilitats matemàtiques per a resoldre, analitzar i comprendre tant els problemes de la vida quotidiana, com del medi que ens rodeja.  
3. Planificar i participar en la realització de projectes científics, valorant i respectant les aportacions dels diferents integrants del projecte i assumint responsabilitats en una tasca de grup.  
4. Desenrotllar i adquirir uns coneixements bàsics sobre la Terra i la diversitat dels sers vius per a comprendre la necessitat de racionalitzar la gestió dels recursos del nostre planeta.  
5. Comprendre el medi natural com un sistema, així com les interaccions de diferents factors (físics, naturals, socials, culturals) en els canvis que provoquen.  
6. Utilitzar els coneixements científics per a disfrutar del medi natural, així com proposar, valorar i, si és el cas, participar en iniciatives encaminades a la seua conservació i millora.  
7. Aplicar estratègies coherents en la resolució de problemes: hipòtesi, càlcul, sistematització?, alhora que s'utilitzen diferents mitjans i tecnologies: calculadora científica, internet, ofimàtica.  
8. Aplicar mètodes per a la recollida de dades i ordenació per a la seua representació numèrica i gràfica, servint-se de les ferramentes necessàries: compàs, regla, esquadra.  
9. Utilitzar els coneixements sobre el funcionament del cos humà per a desenrotllar i refermar hàbits d'atenció i salut corporal que propicien un clima individual i social sa i saludable.  
10. Valorar el medi natural a partir dels coneixements científics, així com reconéixer les aportacions de la ciència, al llarg de la història, per a la millora de la vida humana.  
Continguts Matemàtiques  
Bloc 1: Nombres i operacions  
- Els nombres enters. Grafia i valor de posició. Orde i relacions entre nombres.  
- Operacions bàsiques: suma, resta, multiplicació i divisió.   
- Operacions combinades.   
- El quadrat i el cub d'un número.  
Bloc 2: Fraccions  
- Concepte de divisibilitat. Màxim comú divisor i mínim comú múltiple.  
- Números fraccionaris per a expressar quantitats en contextos significatius.   
- Operacions amb fraccions: suma, resta, multiplicació i divisió.   
- Operacions combinades.  
Bloc 3: Expressions decimals  
- Operacions amb nombres decimals. Nombres decimals fins a la centèsima en contextos significatius.   
- Fraccions i percentatges: Augments i descomptes.   
Bloc 4: Mesures i magnituds.  
- Mesurament de magnituds: instruments de mesura, aproximacions i arredoniments. Aplicacions pràctiques amb el sistema monetari actual.  
- Comprendre el Sistema Internacional de mesura i utilitzar el sistema mètric decimal: mesures de longitud, massa, superfície volum i temps, així com les equivalències i canvi d'unitats.  
Bloc 5: Proporcionalitat  
- Relacions de proporcionalitat directa i inversa.   
- Resolució de problemes en contextos significatius.  
Bloc 6: Àlgebra elemental  
- Expressions algebraiques. Operacions amb expressions algebraiques: suma, resta, multiplicació i divisió.   
- Equacions de primer i segon grau.  
- Sistema d'equacions: mètodes de resolució.  
- Resolució de problemes elementals.  
Bloc 7: Geometria  
- Formes planes i espacials: triangle, quadrat, circumferència, polígon i cossos geomètrics.  
- Triangles rectangles. El teorema de Pitàgores.  
- Càlcul de longituds, àrees i volums en problemes específics i situacions que tinguen relació amb el treball.  
- Aplicar els conceptes i models geomètrics adquirits per a la resolució de problemes.  
Bloc 8: Dades i gràfiques  
- Mètodes de recollida i representació de la informació. Taules i gràfiques. Diagrama de barres, histogrames i pictogrames.   
- Mitjana aritmètica, moda, freqüències absolutes i relatives.  
- Anàlisi i interpretació crítica de les dades obtingudes i, si és el cas, la seua comparació amb altres dades o gràfiques.  
Criteris d'avaluació  
1. Llegir, escriure i resoldre problemes per mitjà de la utilització dels nombres enters, decimals, fraccionaris i percentatges, aplicant de forma senzilla i correctament les regles de prioritat i fent un ús adequat de signes i parèntesi.  
2. Comprendre l'ús dels nombres decimals, fraccionaris i els percentatges senzills, i la seua aplicació en contextos coneguts (augments i descomptes, càlcul d'IVA, i d'interessos bancaris).  
3. Estimar i calcular expressions numèriques senzilles amb nombres enters i fraccionaris utilitzant aproximacions o arredoniments.  
4. Conéixer el sistema mètric decimal i aplicar correctament els canvis d'unitats més adequats al cas concret.  
5. Utilitzar els procediments bàsics de la proporcionalitat numèrica per a la resolució de problemes.  
6. Resoldre problemes de la pròpia qualificació professional per mitjà de la formulació d'expressions algebraiques -tant amb equacions de primer i segon grau, com sistemes d'equacions- i la posterior resolució.  
7. Reconéixer els diferents tipus de triangles i de poliedres, estos últims segons el nombre de polígons que formen les seues bases.  
8. Resoldre problemes per mitjà del teorema de Pitàgores.  
9. Calcular les mesures (longitud, superfície i volum) de figures geomètriques: quadrat, rectangle, triangle, cercle i cub).  
10. Realitzar i interpretar la taula de freqüències i el diagrama de barres així com la moda i la mitjana aritmètica d'una distribució discreta senzilla.  
Realitzar i interpretar representacions gràfiques senzilles.  
12. Construir pensament matemàtic a partir de situacions de la quotidianitat, així com generar informació per mitjà de paraules, símbols, gràfics i instruments de caràcter científic.  
Continguts Ciències de la Naturalesa  
Bloc 1: L'univers i el planeta Terra.  
- Coneixement de l'univers: planetes, estreles i galàxies.   
- Les característiques de la Via Làctia i el Sistema Solar. La Terra i els seus moviments: la Lluna  
- Anàlisi i descripció de l'estructura de la Terra. Continents i oceans. L'escorça terrestre: el relleu, el sòl, els minerals i les roques  
- L'atmosfera: funció, estructura i components de l'aire. Contaminants atmosfèrics. Efecte hivernacle.   
- La hidrosfera: funció i cicle de l'aigua. Aprofitament de l'aigua i contaminació.  
Bloc 2: La matèria  
- Composició de la matèria. Àtoms i molècules.  
- Conéixer i comprendre els canvis que experimenta la matèria i els seus estats: sòlid, líquid i gasós.  
- Propietats generals: dimensions, massa i densitat.  
- Principals elements químics. Fórmules i nomenclatura de les substàncies més corrents.  
- Els canvis de posició en la matèria: moviment rectilini uniforme i gràfiques de moviments senzills.  
Bloc 3: L'energia  
- Establiment dels distints tipus d'energia. Fonts d'energia renovable i no renovable.  
- Característiques principals del so i la llum: les ones, reflexió i refracció  
- Reconeixement i descripció de la contaminació acústica i lumínica.  
- L'energia elèctrica. Càlculs i circuits elèctrics senzills.  
- Coneixement i utilització del magnetisme: establir les relacions pertinent amb l'electricitat.  
Bloc 4: L'home i els sers vius.  
- Els sers vius i la seua classificació: animals, plantes i fongs.  
- Comprensió i coneixement dels conceptes de biosfera i ecosistema. L'estructura tròfica de l'ecosistema com resultat de les relacions entre els sers vius: productors, consumidors i descomponedors.   
- El cos humà: funcions vitals i principals òrgans.   
- Alimentació i consum: nutrició humana, dieta equilibrada, hàbits alimentaris. Consumisme.  
Bloc 5: El medi ambient  
- Definició i establiment de les característiques que definixen el medi ambient: temperatura, humitat, sòl i aire.   
- Establiment de problemes mediambientals, la seua posterior conscienciació i possibles solucions amb vista a la seua protecció.  
Bloc 6: Les forces i les màquines  
- Definició de força i establiment dels seus efectes i formes d'actuar.  
- Reconeixement i classificació de màquines simples o compostes.  
- Comprensió i enumeració dels avanços tecnològics: comunicacions, indústria química, indústria microelectrònica i les seues conseqüències en camps com el científic i mèdic.  
Criteris d'avaluació  
1. Conéixer l'univers: principals galàxies, estreles i planetes del Sistema Solar.  
2. Descriure l'estructura de la Terra: capes interna i externa.  
3. Localitzar els principals continents i oceans.  
4. Descriure les principals característiques de l'atmosfera i la seua estructura i la necessitat de evitar la seua contaminació i la del medi, establint les relacions d'equilibri i desequilibri mediambiental.  
5. Explicar l'efecte hivernacle i mesures que es poden prendre per a pal·liar les conseqüències negatives per al medi natural per mitjà d'indicadors o dades bibliogràfiques.  
6. Descriure el cicle de l'aigua per mitjà d'un esquema i comprendre la funció de l'aigua com regulador tèrmic.  
7. Valorar l'ús racional de l'aigua i explicar distintes vies d'aprofitament, així com els procediments per a la depuració i potabilització.  
8. Conéixer els principals elements de la taula periòdica i compostos químics més comuns en la vida quotidiana.  
9. Realitzar càlculs senzills amb mesures de massa i densitat, i magnituds elèctriques (intensitat i resistència elèctrica).   
Conéixer i explicar el moviment rectilini per mitjà de càlculs i gràfiques.  
11. Explicar les distintes fonts d'energia i les conseqüències positives i negatives sobre el medi ambient.  
12. Classificar els sers vius i identificar els principals models taxonòmics a què pertanyen.  
13. Definir els conceptes de biosfera, ecosistema, cadenes i xarxes tròfiques.   
14. Enumerar les funcions vitals de l'home i reconéixer els seus principals òrgans, establint les principals relacions entre estos.  
15. Explicar els processos fonamentals en l'alimentació i justificar, a partir d'ells, uns hàbits alimentaris i d'higiene saludables, alhora que s'identifica i reconeix la salut com un bé global i factor de qualitat de vida.  
16. Identificar i descriure els principals tipus de màquines simples i compostes.   
17. Aplicar els coneixements del medi ambient en la seua vida diària.  
18. Analitzar críticament les seues necessitats reals de consum de béns i servicis i reconéixer els efectes negatius del consumisme sobre la salut i el medi.  
19. Identificar i explicar els principals fenòmens de la naturalesa a partir de diferents fonts, establint les oportunes diferències entre opinions, tesi, suggeriments, conclusions- de forma crítica i analítica, amb l'objectiu de ser capaç d'establir la seua pròpia conclusió.  
III. EL MÒDUL DE FORMACIÓ I ORIENTACIÓ LABORAL  
El mòdul de formació i orientació laboral té com a finalitat familiaritzar l'alumnat amb el conjunt de normes que regulen les condicions de treball dins del seu àmbit professional, així com desenrotllar en ell les habilitats socials necessàries que completen la seua qualificació professional i l'ajuden en la busca d'ocupació.  
Els seus continguts i activitats, per tant, han d'afavorir el desenrotllament de destreses i hàbits generadors d'autonomia personal i social en els alumnes de tal manera que, amb l'acompanyament i l'orientació tutorial necessaris, siguen capaços d'elaborar el seu propi projecte personal d'inserció laboral o reincorporació al sistema educatiu.  
Objectius generals:  
1. Definir i avaluar la situació de partida de cada alumne o alumna a nivell formatiu i professional i concretar el seu possible itinerari tenint en compte les seues capacitats, motivació, expectatives i desitjos.  
2. Identificar i enumerar l'oferta formativa i demanda laboral relacionada amb els seus interessos.  
3. Adquirir coneixements precisos sobre l'oferta i el procés de busca d'ocupació i els sistemes de selecció de personal, així com dels organismes i entitats que informen o ajuden per a la inserció sociolaboral.  
4. Aplicar correctament les tècniques i instruments més adequats en la busca de treball.  
5. Sensibilitzar i fomentar actituds positives i emprenedores en relació amb el futur professional potenciant activitats i contactes en tots els àmbits sociolaborals.  
6. Identificar i comprendre els drets i obligacions laborals bàsics i les conseqüències del seu incompliment.  
7. Precisar les principals modalitats de contractació laboral així com les prestacions de la Seguretat Social.  
8. Distingir els òrgans de representació dels treballadors i els processos de negociació col·lectiva.  
9. Demostrar un comportament responsable i positiu en el lloc de treball i participar en les tasques de grup.  
Continguts  
Bloc 1: Recursos d'autoorientació i adaptació professional  
- El potencial professional.  
- El projecte professional.  
- Recursos d'autoorientació i adaptació laboral.  
Bloc 2: La inserció laboral  
- El mercat laboral.  
- El procés de busca d'ocupació.  
- Orientacions i recursos per a l'autoocupació.  
Bloc 3: El marc legal de les relacions laborals.  
- El dret del treball.  
- Drets i obligacions en les relacions laborals.  
- La seguretat social i les prestacions en casos de malaltia, accident, desocupació.  
- Sindicats i convenis.  
Criteris d'avaluació  
1. Classificar les experiències personals amb valor professionalitzador, identificant competències i actituds.  
2. Elaborar llistes d'expectatives i d'interessos personals amb enfocament professional.   
3. Localitzar les possibilitats de formació futura i perspectiva d'ocupació dins del propi itinerari professional.   
4. Participar de forma activa en les simulacions sobre la busca d'ocupació i relacions sociolaborals.   
5. Practicar tècniques i busca d'ocupació participant en simulacions.  
6. Omplir la documentació necessària en el procés de busca d'ocupació.  
7. Identificar els documents associats a les relacions laborals.  
8. Participar de forma activa en les distintes visites a empreses i entitats sociolaborals.  
9. Identificar les característiques bàsiques del sector i perfil professional.  
10. Identificar els drets i obligacions elementals derivats de les relacions laborals.  
11. Reflexionar sobre les condicions del mercat laboral i extraure conclusions sobre el seu futur personal i professional.  
12. Elaborar un projecte personal d'inserció laboral o de reincorporació al sistema educatiu.  
IV. EL MÒDUL DE PREVENCIÓ DE RISCOS LABORALS I QUALITAT MEDIAMBIENTAL  
El mòdul de prevenció de riscos laborals i qualitat mediambiental està integrat per dos blocs que en alguns aspectes són complementaris.  
Suposa un total de 32 hores de què dos terços aproximadament, correspondrien al bloc de prevenció i riscos laborals i el terç restant al de qualitat mediambiental.  
Es pot impartir en sessions acumulades en un determinat període del curs, no obstant això, pel seu caràcter transversal és recomanable fer-ho al llarg d'este de manera que els seus continguts acompanyen i s'integren en la resta d'aprenentatges.  
A continuació s'indiquen els principals elements curriculars: objectius, continguts, criteris d'avaluació i orientacions metodològiques, que poden ser completats amb el que disposa l'annex IV-B del Reial Decret 39/1997, de 17 de gener pel qual s'aprova el Reglament dels Servicis de Prevenció, així com en el mòdul de sensibilització ambiental promogut per l'Institut Nacional d'Ocupació, els ministeris de Treball i Assumptes Socials i de Medi Ambient i el Fons Social Europeu.  
PREVENCIÓ DE RISCOS LABORALS (PRL)  
Objectius  
1. Conéixer els conceptes bàsics sobre la seguretat i la salut en el treball.  
2. Conéixer el marc normatiu bàsic en matèria de prevenció de riscos laborals, així com els organismes i institucions públiques responsables.  
3. Conéixer els factors i tipus de riscos professionals així com les seues causes.  
4. Conéixer els sistemes elementals de prevenció, protecció, i control dels riscos laborals.  
5. Analitzar els elements bàsics sobre la seguretat i la salut relatius a la família professional del programa.  
6. Identificar els factors i tipus de riscos, específics de la qualificació o qualificacions del programa, així com les seues causes.  
7. Conéixer i aplicar els sistemes i tècniques de prevenció, protecció i control dels riscos laborals específics de la qualificació o qualificacions del programa.  
8. Valorar la seua pròpia seguretat així com la dels seus companys en l'exercici de les competències professionals pròpies de la qualificació o qualificacions del programa.  
9. Conéixer, valorar, i practicar les rutines i plans preventius d'emergència i/o evacuació.  
10. Conéixer i valorar els primers auxilis bàsics.  
Continguts  
Bloc 1: Conceptes bàsics sobre seguretat i salut en el treball  
1. El treball i la salut: els riscos professionals. Factors de risc.  
2. Danys derivats del treball. Els accidents de treball i les malalties professionals. Altres patologies derivades del treball.  
3. El marc normatiu bàsic en matèria de prevenció de riscos laborals. Drets i deures bàsics en esta matèria.  
Bloc 2: Riscos generals i la seua prevenció  
1. Riscos lligats a les condicions de seguretat.  
2. Riscos lligats al medi ambient de treball.  
3. La càrrega de treball, la fatiga i la insatisfacció laboral.  
4. Sistemes elementals de control de riscos. Protecció col·lectiva i individual.  
5. Plans d'emergència i evacuació.  
6. El control de la salut dels treballadors.  
Bloc 3: Riscos específics en la qualificació o qualificacions professionals del programa: les seues causes i prevenció  
Bloc 4: La gestió de la prevenció de riscos: elements bàsics  
1. Organismes públics relacionats amb la seguretat i salut en el treball.  
2. Organització del treball preventiu: «rutines» bàsiques.  
3. Documentació: arreplega de dades, elaboració i arxiu.  
Bloc 5. Primers auxilis  
Criteris d'avaluació  
1. Conéixer i emprar els conceptes i termes bàsics sobre seguretat i salut en el treball.  
2. Diferenciar entre les condicions de treball adequades i les no adequades en l'exercici professional de la qualificació o qualificacions del programa.  
3. Identificar els principals danys i/o accidents derivats d'un mal exercici professional de la qualificació o qualificacions del programa.  
4. Extraure informació concreta sobre drets i deures dels treballadors i altres dades d'interés, a partir de la normativa respecte d'això.  
5. Identificar factors i tipus de riscos lligats al lloc o llocs de treball propis de la qualificació o qualificacions del programa.  
6. Identificar factors i tipus de riscos lligats a l'equip o equips de treball emprats en la pràctica de la qualificació o qualificacions del programa.  
7. Identificar factors i tipus de riscos lligats a l'ús de l'electricitat en la pràctica de la qualificació o qualificacions del programa.  
8. Identificar factors i tipus de riscos lligats a possibles incendis provocats per la pràctica incorrecta de la qualificació o qualificacions del programa.  
9. Identificar factors i tipus de riscos lligats a l'inadequat emmagatzemament de ferramentes, substàncies o altres productes usats en la pràctica professional de la qualificació o qualificacions del programa.  
10. Identificar factors i tipus de riscos lligats a la senyalització incorrecta o a la falta d'esta en les instal·lacions en què s'exercix la o les qualificacions professionals del programa.  
11. Identificar factors i tipus de riscos lligats al manteniment inadequat o falta de manteniment en maquinària, ferramentes, vehicles i instal·lacions en general relacionats amb la o les qualificacions professionals del programa.  
12. Identificar factors i tipus de riscos lligats a l'ús incorrecte de distints productes contaminants (físics, químics, biològics, etc.) en l'exercici de la qualificació o qualificacions del programa.  
13. Identificar factors i tipus de riscos lligats a les característiques i a l'organització del treball (càrrega física, mental, ergonòmica, estrés, insatisfacció)  
14. Utilitzar les tècniques preventives adequades per a cada un dels factors i tipus de riscos.  
15. Saber utilitzar correctament els equips de protecció individual evitant accidents laborals i situacions d'emergència que puguen posar en risc la vida pròpia i la dels altres.  
16. Fer ús dels plans, sistemes i tècniques tant de prevenció com de control i/o evacuació que eviten o pal·lien possibles danys en l'exercici de la professió.  
17. Aplicació de les distintes tècniques, plans equips i rutines de prevenció d'accidents laborals en l'aprenentatge i pràctica de les competències professionals específiques del programa.  
18. Cuidar de la seguretat i salut pròpies i, com a membres d'un equip o organització, evitar perjudicar la dels altres amb comportaments inadequats.  
19. Reflexionar i extraure conclusions a partir d'informacions, dades o documents relatius a la sinistrabilitat laboral.  
20. Saber aplicar adequadament els primers auxilis bàsics.  
QUALITAT MEDIAMBIENTAL  
Objectius  
1. Conéixer els conceptes i termes bàsics en relació amb el medi ambient.  
2. Analitzar les relacions que es donen entre el desenrotllament econòmic i social i el mediambiental.  
3. Conéixer els principals problemes mediambientals globals, les seues causes i els seus efectes.  
4. Conéixer les causes del deteriorament urbà.  
5. Conéixer les principals respostes institucionals al problema mediambiental.  
6. Analitzar la repercussió ambiental de les actuacions personals, domèstiques i laborals.  
7. Desenrotllar en l'alumnat hàbits de consum racionals respecte dels recursos naturals i d'aplicació en la seua vida quotidiana.  
8. Desenrotllar hàbits per a previndre, corregir i/o evitar problemes i danys mediambientals en l'exercici de la qualificació o qualificacions del programa.  
9. Elaborar el codi de bones pràctiques professionals relatiu a la o les qualificacions del programa.  
Continguts  
1. L'HOME I EL MEDI AMBIENT  
a) Conceptes bàsics relacionats amb el medi ambient.  
b) Desenrotllament i medi ambient.  
c) El desenrotllament sostenible.  
2. LA CONTAMINACIÓ I EL DETERIORAMENT DELS RECURSOS NATURALS  
a) Els principals problemes globals.  
b) La contaminació atmosfèrica, de les aigües, dels sòls.  
c) Els residus i els abocaments.  
3. EL DETERIORAMENT AMBIENTAL URBÀ  
a) Urbanisme i creixement de les ciutats.  
b) El clima de les ciutats.  
c) Els principals problemes ambientals de les ciutats.  
4. LA RESPOSTA AL PROBLEMA MEDIAMBIENTAL  
a) Institucional.  
b) Social.  
c) Personal «i jo què puc fer?».  
5. EL CODI DE LES BONES PRÀCTIQUES PROFESSIONALS  
La fitxa d'incidència ambiental de la qualificació o qualificacions del programa, i la seua elaboració s'arreplega a continuació:  
FITXA D'INCIDÈNCIA AMBIENTAL  
 DE L'ACTIVITAT PROFESSIONAL  
A. DESCRIPCIÓ DE L'ACTIVITAT PROFESSIONAL OBJECTE DEL CURS.  
1. Recursos materials que s'utilitzen en la teua activitat professional:  
Ferramentes:  
Matèries primeres:  
Instal·lacions:  
Altres:  
2. Impactes negatius sobre l'entorn ambiental i humà: (Possibles problemes causats pels materials i ferramentes utilitzades):  
Idoneïtat del recurs utilitzat (adequació de la ferramenta a l'ús que se li dóna):  
Malbaratament o utilització ineficient de materials i energia:  
Emissió de gasos o altres substàncies contaminants:  
Altres:  
3. Alternatives que poden previndre / corregir / evitar el dany ambiental (canvi de metodologia, de ferramentes, de materials, etc.):  
Previndre:  
Corregir:  
Evitar:  
B. EL MEDI AMBIENT COM A RECEPTOR DE residus DERIVATS DE L'ACTIVITAT PROFESSIONAL  
1. Drets derivats de la teua activitat professional:  
Sòlids:  
Líquids:  
Gasosos.  
Altres (soroll, olors, molèsties, etc.):  
2. Repercussions negatives d'estos residus en el medi (problemes directes que els residus causen en l'entorn ambiental i humà del teu treball):  
3. Alternatives que poden previndre / corregir / evitar el dany ambiental (canvis en la metodologia de tractament, transport i emmagatzemament dels residus):  
Previndre:  
Corregir:  
Evitar:  
C. EL MEDI AMBIENT COM A ESPAI OCUPAT (si la teua activitat està relacionada amb la transformació o ocupació del sòl o l'espai, ompli els següents punts) Sectors relacionats amb l'urbanisme, la construcció de vivendes, obres públiques o semblants, treballs forestals, agricultura, ramaderia.  
1. Com transforma o ocupa la teua activitat el sòl o l'espai- (imagina l'entorn abans i després d'haver realitzat la teua activitat professional).  
2. Quines transformacions són realment necessàries-  
3. Alternatives a les transformacions (canvis en la forma de treball per a minimitzar la transformació de l'entorn).  
Previndre:  
Corregir:  
Evitar:  
NOTA: L'ompliment conjunt dels punts A3, B3 i C3 al llarg de tot el curs és la base per a la realització del manual de bones pràctiques ambientals de l'activitat professional.  
Criteris d'avaluació  
1. Emprar adequadament els termes i conceptes bàsics relacionats amb el medi ambient.  
2. Establir relacions entre el mode de desenrotllament i el deteriorament mediambiental.  
3. Integrar informacions sobre els distints problemes globals en un text o mural on s'expose el punt de vista respecte d'això.  
4. Extraure de la premsa diària informacions relatives als distints problemes globals i la seua incidència en el nostre entorn més pròxim.  
5. Identificar els possibles problemes relatius als abocaments i residus il·legals en general.  
6. Realitzar un treball de camp per a observar, detectar i analitzar punts crítics ambientals de l'entorn (abocadors il·legals, aigües contaminades, ...).  
7. Elaborar qüestionaris de sensibilització mediambiental per a aplicar en l'entorn educatiu, familiar i/o local.  
8. Compondre i escenificar senzilles dramatitzacions encaminades a la sensibilització mediambiental.  
9. Realitzar fotografies i/o gravacions en vídeo en què s'arrepleguen aspectes rellevants del deteriorament de l'entorn natural i/o urbà per a reflexionar posteriorment respecte d'això.  
10. Proposar accions ciutadanes que ajuden a resoldre els problemes mediambientals de les ciutats.  
11. Identificar les competències mediambientals principals de les distintes administracions i organismes internacionals.  
12. Interioritzar i argumentar amb eslògans o lemes com «qui contamina, paga», «reduir, reciclar, reutilitzar».  
13. Efectuar una anàlisi mediambiental del lloc o llocs de treball vinculats a la o les qualificacions professionals del programa, que tinga en compte els recursos utilitzats així com els residus que es generen.  
14. Elaborar la fitxa d'incidència ambiental de l'activitat professional.  
Orientacions metodològiques  
El mòdul de prevenció de riscos laborals i de qualitat mediambiental té com a objecte no sols la transmissió de coneixements, sinó a més la millora de les actituds i els comportaments de l'alumnat, de manera que sense renunciar a una temporalització i horari al llarg del curs per a la seua impartició, té un clar caràcter transversal.  
Així, doncs, és procedent que els seus continguts es presenten tant des d'un pla teòric, com integrats en les activitats i projectes de treball programats al llarg del curs per a l'aprenentatge de les competències professionals específiques.  
Partint de l'experiència prèvia de l'alumnat, dels seus coneixements i actituds en matèria de prevenció de riscos laborals i de qualitat mediambiental, s'aniran abordant els continguts conceptuals bàsics, a partir dels quals, i sempre en estreta relació amb la pràctica i aprenentatge de les competències professionals específiques, s'estimularà la interiorització de les actituds i el canvi comportamental adequats.  
En general, per a aquells continguts relatius a organitzacions, administracions o organismes competents tant en prevenció com en medi ambient, es partirà de l'àmbit territorial i institucional més pròxim a l'alumnat.  
Cal assenyalar també la vinculació que este mòdul té amb el d'orientació i formació laboral. En este sentit, l'alumnat ha de conéixer que la interiorització de pautes, rutines i comportaments correctes tant en prevenció laboral com en la bona pràctica professional mediambiental, incrementa el seu grau d'empleabilitat sense oblidar la seua millora personal i la repercussió social que això comporta.  
V. L'ACCIÓ TUTORIAL  
L'ACCIÓ TUTORIAL EN ELS PROGRAMES DE QUALIFICACIÓ PROFESSIONAL INICIAL.  
1. Context socioacadèmic de l'alumnat   
L'acció tutorial dels PCPI ha de planificar-se des de l'objectivació prèvia de necessitats que han orientat l'alumnat a este recurs educatiu.  
2. Objectius  
El marc dels objectius de l'acció tutorial el constituirà el desenrotllament integral de la persona atenent de forma específica a les necessitats anteriorment enunciades.  
2.1. Objectius generals  
- Generar il·lusió per continuar aprenent (reconciliació amb el treball acadèmic).  
- Millorar l'autoestima des de pràctiques d'escolta i tracte personalitzat  
- Ajudar a descobrir les habilitats i capacitats personals per mitjà de processos de valoració del que són capaços de fer (autoconcepte positiu).  
- Interioritzar un estil democràtic de relació i resolució de conflictes.   
- Autogestionar-se les adaptacions a noves situacions socials des de l'ús de la reflexió conseqüencial.  
- Aprendre a viure el temps d'oci com a moment de trobada gratificant i no consumista.  
- Viure la reflexió grupal com a dinàmica de gestió democràtica i pluralista.  
- Trobar en el grup un espai de debat constructiu i d'autocontrol emocional i conductual.  
- Saber prendre decisions professionals o laborals al terme d'un procés d'orientació  
2.2. Objectius específics  
L'elaboració dels objectius específics té com referents els objectius generals i les competències tutorials indicats en el Reial Decret 1631/2006, de 29 de desembre, pel qual s'establixen les ensenyances mínimes corresponents a l'Educació Secundària Obligatòria (BOE núm. 5, divendres 5 gener 2007, annex I).  
a) Desenrotllar la consolidació de la identitat i de l'autonomia personal a través de:  
- Generar sentiments de valoració personal en l'acollida escolar.  
- Experimentar en el tracte personal el valor de ser persona.  
- Valorar el seu propi jo.  
- Iniciar el descobriment de les seues capacitats.  
- Saber plantejar-se metes.  
- Assumir la responsabilitat acadèmica (laboral).  
- Utilitzar la reflexió com a tècnica d'autoconeixement i presa de decisions.  
b) Disfrutar de la convivència constructiva i pacífica a través de:  
- Respectar les diferències ètniques, físiques i de rendiment.  
- Valorar les qualitats i habilitats dels companys com a aportacions a una convivència més gratificant i solidària.  
- Resoldre positivament els conflictes relacionals.  
- Adquirir habilitats per a generar amistats i ambients cordials.  
- Saber treballar en grup.  
- Desenrotllar un pensament crític.  
- Participar en l'acció educativa.  
- Organitzar-se un temps d'oci saludable i no consumista.  
c) Saber aprendre i fer en el seu context escolar a través de:  
- Desenrotllar hàbits de treball.  
- Tindre algunes tècniques d'autoavaluació.  
- Valorar el seu aprenentatge a través de resultats.  
- Planificar-se en les seues accions acadèmiques.  
- Executar metes curriculars després d'una avaluació  
- Experimentar en el procés de qualificació professional sentiments d'autorealització i d'autonomia sociolaboral.  
3. Continguts de l'acció tutorial  
Els continguts que es proposen a manera d'orientació afavorixen per mitjà de diverses dinàmiques i metodologies la consecució dels objectius específics plantejats per als PCPI.  
Blocs de continguts a desenrotllar en les tutories:  
Bloc 1: Acollida i organització grupal  
- Acollida: presentació de l'equip docent i dels espais de treball; coneixement del nou grup.  
- Organització del treball escolar, grupal i personal.  
- Planificació de les accions educatives.  
- Itinerari acadèmic i/o professional.  
- Establiment de les normes bàsiques de funcionament i relació.  
Bloc 2: Identitat i autonomia personal  
- Autoconeixement de capacitats específiques.  
- Autoestima.   
- Projectes grupals i personals.  
- Coneixement i autovaloració de les destreses motrius.  
Bloc 3: Habilitats i hàbits de convivència democràtica.  
- Valors i interessos grupals: àrees de debat i formació.  
- Experiències d'oci gratificant i constructiu.  
- Estratègies per al desenrotllament del pensament reflexiu.  
- La resolució de conflictes.  
- Valors sobre convivència, salut, oci.  
- Celebracions culturals i les pròpies de la convivència grupal.  
Bloc 4: L'orientació personal i grupal  
- Àrees d'autoconeixement, procés de reflexió i presa de decisions.  
- Confrontació cognitiva i afectiva entre el que sap fer i el que desitja aconseguir.  
- Presa de decisions.  
Bloc 5: La participació dels pares o responsables legals  
- Reunions de pares: informació, debat, orientació i avaluació del procés educatiu.  
- Entrevistes de seguiment i orientació.  
4. Orientacions metodològiques  
Convé utilitzar en les dinàmiques de treball l'expressió oral en les seues diverses formes de comunicació grupal. D'altra banda, el procés general de les dinàmiques tutorials ha de tindre una estructura constant d'anàlisi-observació o escolta, debat-col·loqui, reflexió conseqüencial i elaboració de propostes i d'acords.  
5.Indicadors d'avaluació.  
- Saber resoldre conflictes per mitjà d'estratègies de diàleg i acords.  
- Respondre positivament a temes relacionats amb la seua preparació professional o estudis posteriors.  
- Mostrar satisfacció de l'ambient grupal i de la manera en què s'han gestionat els temes de grup.  
- Valorar positivament el tracte i l'atenció rebuda.  
- Ser capaç de verbalitzar aspectes positius de si mateix i dels altres.  
- Reconéixer els valors humans de la convivència democràtica.  
- Conviure i treballar pacíficament amb persones de altres cultures.   
- Saber debatre temes d'acord amb normes de respecte i tolerància.  
- Formular decisions personals seguint un procés senzill d'informació i reflexió.  
ORIENTACIONS METODOLÒGIQUES  
La metodologia a emprar en l'aplicació d'este currículum ha de respondre als principis arreplegats en l'apartat 15 d'esta orde.  
Així, doncs el procés d'ensenyança-aprenentatge s'organitzarà de forma individualitzada, atenent a les necessitats específiques de cada alumne o alumna a partir d'un pla personalitzat de formació.   
Per un altre costat i donada la naturalesa dels àmbits i dels mòduls del currículum, estos hauran d'entendre's com a àrees integradorament i necessàriament interdisciplinars. A més, es buscarà un tipus de proposta que tinga en compte les aportacions audiovisuals i informàtiques i l'aprenentatge per descobriment, que afavorisca les tècniques de treball autònom i en equip, que desenrotlle el pensament divergent i es complemente amb estades en el laboratori, visites a museus, entrevistes, visites a empreses, observacions astronòmiques, teatres, tallers de creació, etc.  
Els continguts dels mòduls formatius generals tindran un caràcter globalitzador per al que s'estructuraran els seus continguts de manera progressiva: des del més instrumental i senzill cap al més tècnic i complicat.  
Els continguts i activitats corresponents als mòduls específics han de constituir, en la mesura que siga possible, l'eix motivador entorn del qual s'integren la resta d'aprenentatges de caràcter formatiu general.  
D'altra banda, és fonamental proporcionar als alumnes els mitjans necessaris perquè s'acostumen a assumir actituds crítiques, creatives i solidàries, raó per la qual ha d'existir una interacció permanent entre professor i alumne i entre els propis alumnes, és a dir, un treball en equip que es traduïsca en debats, treballs d'investigació, interpretació de textos, elaboració d'articles i/o entrevistes, etcètera.  
De la mateixa manera, és necessari que existisquen espais apropiats (dins i fora de l'aula) que permeten i fomenten les diferents activitats, que possibiliten un tractament a la diversitat i en què troben fàcilment els materials necessaris: biblioteca d'aula i del centre, arxius, laboratoris, aula d'informàtica..., igual que altres adequats per a la lectura silenciosa, el treball en equip, l'elaboració de materials, etc. No obstant això, els mètodes pedagògics s'han d'adaptar a les característiques del propi alumnat, tenint en compte com a prioritat la capacitat del treball autònom de l'alumne com a mitjà d'aprenentatge,   
ANEXO II / ANNEX II  
MODELOS HORARIOS PARA EL PRIMER NIVEL DE PCPI  
MODELS HORARIS PER AL PRIMER NIVELL DE PCPI  
  
(H/s = horas semanales/ H/s = hores setmanals)  
CASO A: Para cualificaciones de un número reducido de horas. Favorece la preparación de las pruebas de acceso y la promoción al segundo nivel.  
CAS A: Per a qualificacions d'un nombre reduït d'hores. Afavorix la preparació de les proves d'accés i la promoció al segon nivell.  
CASO B: Posición intermedia.  
CAS B: Posició intermèdia.  
CASO C: Pondera más los módulos específicos. Favorece cualificaciones de un número más amplio de horas.  
CAS C: Pondera més els mòduls específics. Afavorix qualificacions d'un nombre més ampli d'hores.promovent la creativitat i el dinamisme gràcies a la integració d'elements com a Internet, la premsa, etc.  
Resultarà fonamental l'atenció a la diversitat, de forma individual o en grup, ja que és necessari donar resposta a les necessitats educatives de tot l'alumnat, entenent la dita atenció a la diversitat com una característica de la pràctica docent ordinària, oferint respostes diferenciades en funció de la diversitat de l'alumnat. Així, doncs, serà d'especial importància, la forma d'ensenyar i d'organitzar i distribuir l'aula, així com la capacitat d'ajustar l'actuació del professor al que són capaços d'aprendre els seus alumnes, sense renunciar als objectius didàctics de la unitat treballada. Per a això, el professor proposarà activitats d'aprenentatge variades, materials didàctics diversos així com distintes formes d'agrupament d'alumnes.